******



**Anul 2024 – numărul 46**

**11 - 15 noiembrie**

***Din conținutul acestui număr*:**

[Selecție de Acte normative apărute în Monitorul Oficial al României 3](#_Toc182925897)

[Comunicate de presă / Știri ale Guvernului României 6](#_Toc182925898)

[Premierul Marcel Ciolacu, vizită de lucru la Bruxelles 6](#_Toc182925899)

[Întâlnirea premierului Marcel Ciolacu cu reprezentanții mediului de afaceri din județul Prahova 6](#_Toc182925900)

[Conferință de presă susținută de premierul Marcel Ciolacu împreună cu ministrul Transporturilor și Infrastructurii, Sorin Grindeanu, la obiectivul de investiții rutiere Autostrada A7 - Sectorul Buzău-Focșani, Tronsoanele 1 și 2 9](#_Toc182925901)

[Declarații susținute de premierul Marcel Ciolacu, la începutul ședinței de Guvern 10](#_Toc182925902)

[Participarea premierului Marcel Ciolacu la deschiderea Forumului economic România-Marea Britanie 11](#_Toc182925903)

[Întâlnirea premierului Marcel Ciolacu cu reprezentanții comunității românești din Regatul Unit al Marii Britanii și Irlandei de Nord, la Biserica Românească din Londra 12](#_Toc182925904)

[Mesajul premierului Marcel Ciolacu prilejuit de Ziua Veteranilor din Teatrele de Operații 13](#_Toc182925905)

[Premierul Marcel Ciolacu, vizită de lucru în Regatul Unit al Marii Britanii și Irlandei de Nord 14](#_Toc182925906)

[Informație Europeană 15](#_Toc182925907)

[NOUTĂȚI – Informații UTILE 15](#_Toc182925908)

[Interes ridicat pentru regenerare și revitalizare urbană în Regiunea Vest: proiecte depuse în valoare totală de 184 milioane euro 15](#_Toc182925909)

[Programul Sănătate - Instrucțiuni privind completarea cererilor de finanțare 17](#_Toc182925910)

[Încă un fond de investiții pregătit de ADR Vest. Se caută Administrator de Fond, iar toți cei interesați pot trimite observații și sugestii până în 2 decembrie 17](#_Toc182925911)

[Stadiul Campaniei de plăți în avans aferentă anului 2024 19](#_Toc182925912)

[PoIDS: Lista de întrebări și răspunsuri frecvente -apelul „Centre multifuncționale cu dotări sportive și culturale pentru copii”. 19](#_Toc182925913)

[Lista plăților PDD – 15.11.2024 19](#_Toc182925914)

[PTJ: Listele intermediare ale proiectelor evaluate pentru luna octombrie 2024 din cadrul acțiunii Dezvoltarea întreprinderilor și a antreprenoriatului 19](#_Toc182925915)

[Lista plăților PoIDS – 13.11.2024 20](#_Toc182925916)

[Lista plăților PEO la 13.11.2024 20](#_Toc182925917)

[PEO: Lista de întrebări și răspunsuri frecvente aferente apelurilor de proiecte „Măsuri active de ocupare pentru tineri, inclusiv pentru tineri NEET” 20](#_Toc182925918)

[Lista plăților PoIDS – 12.11.2024 20](#_Toc182925919)

[Lista plăților PEO la 12.11.2024 20](#_Toc182925920)

[PEO: Lista finală a proiectelor selectate la finanțare după soluționarea contestațiilor în etapa de evaluare tehnică și financiară calitativă (ETFC) pentru apelul de proiecte Primul student din familie – Regiuni mai puțin dezvoltate 20](#_Toc182925921)

[Lista plăților PEO la 11.11.2024 20](#_Toc182925922)

[PoIDS: Listele intermediare ale proiectelor aprobate, ca urmare a finalizării procesului de evaluare tehnică şi financiară calitativă (ETFC) pentru apelul de proiecte  „Comunități de Seniori” – Regiuni mai puțin dezvoltate PIDS/65/PIDS\_P6/OP4 21](#_Toc182925923)

[PDD: Instrucțiunea nr. 11/07.11.2024 privind măsuri destinate monitorizării implementării proiectelor finanţate prin Programul Dezvoltare Durabilă 21](#_Toc182925924)

[PNRR 21](#_Toc182925925)

[PNRR: Calendarul apelurilor actualizat la data de 30.10.2024 21](#_Toc182925926)

[Consultări Publice 22](#_Toc182925927)

[Ghid în consultare publică: Apel de selecție a beneficiarilor de servicii suport pentru digitalizare, destinat autorităților publice locale prin intermediul EDIH DIGIVEST 22](#_Toc182925928)

[Consultare publică, PDD: Ghidul Solicitantului pentru sprijinirea măsurilor de îmbunătățire a sistemului de răspuns la risc 22](#_Toc182925929)

[PTJ - consultare publică: Sprijin pentru ecologizarea și reconversia imobilelor afectate de activități economice în declin sau în transformare 23](#_Toc182925930)

[Apeluri – Finanțări 23](#_Toc182925931)

[PTJ: Ordinul MIPE nr. 6999/14.11.2024 pentru modificarea anexei 4 la Ghidul Solicitantului Asistență Tehnică 23](#_Toc182925932)

[PEO: actualizează Ghidul Solicitantului Condiții Specifice Leadership Universitar pentru transfer de cunoaștere și tehnologie (LEADERSHIP TT) 23](#_Toc182925933)

[PDD: Erată pentru îndreptarea unei erori materiale cuprinse în Anexa 4 – Model Contract de Finanțare la Ghidul Solicitantului Condiții de accesare a finanțării pentru proiectele etapizate din sectorul energiei 24](#_Toc182925934)

[Din Actualitatea Europeană 24](#_Toc182925935)

[Comisia propune un portal unic de declarații digitale pentru a reduce sarcina administrativă pentru detașarea lucrătorilor 24](#_Toc182925936)

[Booking trebuie să respecte acum Actul legislativ privind piețele digitale 25](#_Toc182925937)

[Comisia solicită insistent României, Bulgariei, Spaniei, Letoniei, Maltei și Portugaliei să transpună integral Directiva privind asigurarea auto 27](#_Toc182925938)

[Comisia decide să trimită BULGARIA și ROMÂNIA în fața Curții de Justiție a Uniunii Europene 27](#_Toc182925939)

[UE sporește gradul de pregătire în materie de apărare prin acordarea, în premieră, a unui sprijin financiar pentru achizițiile publice în comun în domeniul apărării 28](#_Toc182925940)

[Comisia aprobă o măsură de ajutor de stat în valoare de 790 de milioane EUR acordată de România pentru a sprijini închiderea minelor de cărbune din Valea Jiului 31](#_Toc182925941)

[Previziunile economice din toamna anului 2024: O revenire treptată într-un mediu nefavorabil 32](#_Toc182925942)

[Audierea vicepreședintei desemnate Roxana Mînzatu 34](#_Toc182925943)

[Bugetul UE pentru 2025: Consiliul și Parlamentul ajung la un acord 35](#_Toc182925944)

[În perioada următoare: 18 noiembrie-1 decembrie 2024 37](#_Toc182925945)

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României

**în perioada 11 - 15 noiembrie, 2024**

**Monitorul Oficial, Partea I, nr. 1122/ 11 noiembrie 2024**

* Nr. **2144/C** / **10 Septembrie 2024**, Ministerul Justiției - Ordin pentru aprobarea Metodologiei privind verificarea prealabilă a sesizărilor, realizarea activității de control și efectuarea altor proceduri prevăzute de lege, de către Corpul de control al ministrului.
* Nr. **2490** / **5 Noiembrie 2024**, Ministerul Mediului, Apelor și Pădurilor - Ordin pentru modificarea Ghidului de finanțare a Programului privind creșterea eficienței energetice a infrastructurii de iluminat public, aprobat prin Ordinul ministrului mediului, apelor și pădurilor nr. 1.866/2021.

**Monitorul Oficial, Partea I, nr. 1123/ 11 noiembrie 2024**

* Nr. **5H** / **9 Noiembrie 2024**, Biroul Electoral Central - Hotărâre privind modificarea art. 1 alin. (4) și art. 2 alin. (1) și (4) din Regulamentul de organizare și funcționare a birourilor electorale constituite pentru alegerea Președintelui României din anul 2024, aprobat prin Hotărârea Biroului Electoral Central nr. 1/H/2024.

**Monitorul Oficial, Partea I, nr. 1124/ 11 noiembrie 2024**

* Nr. **127** / **7 Noiembrie 2024**, Guvernul României - Ordonanță de urgență privind unele măsuri în domeniul social.
* Nr. **414** / **7 Noiembrie 2024**, Ministerul Agriculturii și Dezvoltării Rurale - Ordin privind stabilirea cotei pentru decontarea cheltuielilor aferente consumului de energie electrică pentru irigații, realizat în anul 2024.

**Monitorul Oficial, Partea I, nr. 1125/ 11 noiembrie 2024**

* Nr. **128** / **7 Noiembrie 2024**, Guvernul României - Ordonanță de urgență pentru modificarea și completarea Legii nr. 227/2015 privind Codul fiscal și măsuri specifice pentru digitalizare, precum și pentru modificarea și completarea unor acte normative.
* Nr. **1393** / **7 Noiembrie 2024**, Guvernul României - Hotărâre pentru modificarea și completarea Normelor metodologice de aplicare a Legii nr. 227/2015 privind Codul fiscal, aprobate prin Hotărârea Guvernului nr. 1/2016, precum și pentru modificarea art. 9 alin. (1) din Hotărârea Guvernului nr. 1.342/2024 privind aprobarea schemei „Ajutor de minimis pentru aplicarea Programului de susținere a producției de legume cultivate în spații protejate“, pentru perioada 2024-2025.

**Monitorul Oficial, Partea I, nr. 1126/ 11 noiembrie 2024**

* Nr. **186** / **6 Noiembrie 2024**, Ministerul Afacerilor Interne - Ordin pentru modificarea anexei nr. 35 la Ordinul ministrului internelor și reformei administrative nr. 490/2008 privind însemnele heraldice ale structurilor Ministerului Afacerilor Interne.

**Monitorul Oficial, Partea I, nr. 1127/ 12 noiembrie 2024**

* Nr. **5521** / **6 Noiembrie 2024**, Ministerul Sănătății - Ordin pentru modificarea anexei la Ordinul ministrului sănătății nr. 1.520/2016 privind aprobarea Regulamentului de organizare și desfășurare a concursului pentru ocuparea funcției de manager persoană fizică din spitalele publice din rețeaua proprie a Ministerului Sănătății.
* Nr. **6H** / **11 Noiembrie 2024**, Biroul Electoral Central - Hotărâre privind unele măsuri pentru organizarea și desfășurarea referendumurilor locale convocate la aceeași dată cu un tur de scrutin al alegerilor pentru Președintele României din anul 2024.

**Monitorul Oficial, Partea I, nr. 1128/ 12 noiembrie 2024**

* Nr. **22175** / **11 Noiembrie 2024**, Ministerul Cercetării, Inovării și Digitalizării - Ordin privind modificarea Schemei de ajutor de minimis pentru „Perfecționarea/recalificarea angajaților din societăți“, asociată Planului național de redresare și reziliență al României 2021-2026, pilonul II, componenta C7, investiția 19, aprobată prin Ordinul ministrului cercetării, inovării și digitalizării nr. 20.953/2022.

**Monitorul Oficial, Partea I, nr. 1129/ 12 noiembrie 2024**

* Nr. **6570** / **30 August 2024**, Ministerul Educației - Ordin pentru aprobarea Metodologiei privind aprobarea modului de avizare a închirierii bunurilor imobile, temporar disponibile, aflate în proprietatea privată a statului și în administrarea instituțiilor de învățământ superior de stat care funcționează în coordonarea Ministerului Educației.
* Nr. **7372** / **5 Noiembrie 2024**, Ministerul Educației - Ordin privind aprobarea condițiilor specifice pentru acreditarea categoriilor de programe finanțate prin Planul național de redresare și reziliență (PNRR), în cadrul apelurilor de proiecte „Program național de leadership și management educațional“, „Program de formare a cadrelor didactice din liceele cu profil agricol“.

**Monitorul Oficial, Partea I, nr. 1130/ 13 noiembrie 2024**

* Nr. **1928** / **13 Septembrie 2024**, Institutul Național de Statistică/ Nr. **2079** / **5 Septembrie 2024**, Ministerul Muncii și Solidarității Sociale - Ordin privind modificarea Procedurii de actualizare a Clasificării ocupațiilor din România, aprobată prin Ordinul ministrului muncii și solidarității sociale și al președintelui Institutului Național de Statistică nr. 37/83/2022.
* Nr. **6870** / **30 Septembrie 2024**, Ministerul Educației - Ordin privind aprobarea Metodologiei de avizare a închirierii bunurilor imobile, temporar disponibile, aflate în proprietatea publică a statului și în administrarea Ministerului Educației, în vederea aprobării închirierii acestor bunuri prin hotărâre a Guvernului.

**Monitorul Oficial, Partea I, nr. 1132/ 13 noiembrie 2024**

* Nr. **194** / **8 Noiembrie 2024**, Ministerul Afacerilor Interne - Ordin pentru modificarea și completarea anexei nr. 2 la Ordinul ministrului afacerilor interne nr. 183/2021 privind aprobarea Regulamentului pentru compunerea și portul uniformelor de poliție, precum și a Regulilor pentru aplicarea normelor privind echiparea polițiștilor.
* Nr. **196** / **8 Noiembrie 2024**, Ministerul Afacerilor Interne - Ordin pentru modificarea art. 6 alin. (5) din Ordinul viceprim-ministrului, ministrul afacerilor interne, nr. 76/2015 privind regulile de eligibilitate aplicabile cheltuielilor în cadrul Fondului pentru securitate internă și Fondului pentru azil, migrație și integrare.
* Nr. **197** / **8 Noiembrie 2024**, Ministerul Afacerilor Interne - Ordin pentru modificarea și completarea Regulamentului de organizare și funcționare a Centrului Național pentru Securitate la Incendiu și Protecție Civilă, aprobat prin Ordinul ministrului afacerilor interne nr. 3/2014 .

**Monitorul Oficial, Partea I, nr. 1133/ 13 noiembrie 2024**

* Nr. **1561** / **30 Octombrie 2024**, Ministerul Energiei - Ordin pentru aprobarea Îndrumarului metodologic privind modul de lucru pentru beneficiarii privați finanțați din Fondul pentru modernizare, care nu au obligația respectării prevederilor legale aplicabile în domeniul achizițiilor publice/sectoriale.

**Monitorul Oficial, Partea I, nr. 1135/ 13 noiembrie 2024**

* Nr. **280** / **12 Noiembrie 2024**, Parlamentul României - Lege pentru modificarea art. 17 din Decretul-lege nr. 118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum și celor deportate în străinătate ori constituite în prizonieri și pentru completarea Ordonanței Guvernului nr. 105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice.
* Nr. **1583** / **4 Noiembrie 2024**, Ministerul Energiei - Ordin privind completarea Ghidului solicitantului - Condiții specifice de accesare a finanțării din Fondul pentru modernizare - Sprijinirea investițiilor în noi capacități de producere a energiei electrice produse din surse regenerabile pentru autoconsum pentru entități publice, aprobat prin Ordinul ministrului energiei nr. 1.431/2023.
* Nr. **1626** / **12 Noiembrie 2024**, Ministerul Energiei - Ordin pentru aprobarea Ghidului solicitantului privind sprijinirea investițiilor în dezvoltarea capacităților de stocare a energiei electrice (baterii) cu finanțare din Fondul pentru modernizare.

**Monitorul Oficial, Partea I, nr. 1136/ 13 noiembrie 2024**

* Nr. **200** / **12 Noiembrie 2024**, Ministerul Afacerilor Interne - Ordin pentru aprobarea aspectelor procedurale privind accesarea unor servicii din domeniul managementului resurselor umane în Ministerul Afacerilor Interne prin intermediul platformei „Hub de servicii la nivelul MAI“, precum și pentru modificarea și completarea unor acte normative din domeniul managementului resurselor umane în Ministerul Afacerilor Interne.

**Monitorul Oficial, Partea I, nr. 1137/ 14 noiembrie 2024**

* Nr. **1040** / **2 Februarie 2024**, Ministerul Familiei, Tineretului și Egalității de Șanse/ Nr. **21** / **12 Februarie 2024**, Ministerul Afacerilor Interne/ Nr. **5505** / **6 Noiembrie 2024**, Ministerul Sănătății - Ordin pentru aprobarea Procedurii comune de lucru la nivel interinstituțional privind colectarea, raportarea și monitorizarea datelor statistice în domeniul prevenirii și combaterii violenței domestice.

**Monitorul Oficial, Partea I, nr. 1138/ 14 noiembrie 2024**

* Nr. **2555** / **7 Noiembrie 2024**, Ministerul Mediului, Apelor și Pădurilor - Ordin pentru modificarea unor acte normative din domeniul cinegetic.

**Monitorul Oficial, Partea I, nr. 1139/ 14 noiembrie 2024**

* Nr. **283** / **13 Noiembrie 2024**, Parlamentul României - Lege privind modificarea și completarea unor acte normative, pentru stabilirea salariilor minime adecvate.
* Nr. **1636** / **13 Noiembrie 2024**, Ministerul Energiei - Ordin privind modificarea Ghidului de finanțare pentru Programul „ELECTRIC UP“ privind finanțarea întreprinderilor mici și mijlocii și a operatorilor economici care activează în domeniul HORECA pentru instalarea sistemelor de panouri fotovoltaice pentru producerea de energie electrică cu o putere instalată cuprinsă între 27 kWp și 150 kWp necesară consumului propriu, a unui sistem de stocare a energiei produse pentru creșterea gradului de autoconsum, a cel puțin o stație de reîncărcare de minimum 22 kW pentru vehicule electrice și electrice hibrid plug-in pentru reducerea emisiilor de gaze cu efect de seră în transporturi, prin promovarea infrastructurii pentru vehiculele de transport rutier nepoluant din punct de vedere energetic, precum și a sistemului alternativ de încălzire/răcire pentru creșterea gradului de utilizare a energiei produse din surse regenerabile în încălzire și răcire, aprobat prin Ordinul ministrului energiei nr. 1.441/2024.

**Monitorul Oficial, Partea I, nr. 1140/ 14 noiembrie 2024**

* Nr. **1400** / **14 Noiembrie 2024**, Guvernul României - Hotărâre privind alocarea unei sume din Fondul de rezervă bugetară la dispoziția Guvernului, prevăzut în bugetul de stat pe anul 2024, pentru suplimentarea transferurilor din bugetul de stat către bugetul Fondului național unic de asigurări sociale de sănătate .
* Nr. **38** / **14 Noiembrie 2024**, Autoritatea Electorală Permanentă - Hotărâre privind modificarea listei sediilor secțiilor de votare din străinătate la alegerile pentru Președintele României din anul 2024 și la alegerile pentru Senat și Camera Deputaților din anul 2024, aprobată prin Hotărârea Autorității Electorale Permanente nr. 36/2024, precum și unele măsuri pentru buna organizare a acestora.

**Monitorul Oficial, Partea I, nr. 1141/ 14 noiembrie 2024**

* Nr. **181** / **31 Octombrie 2024**, Ministerul Afacerilor Interne - Ordin privind procedura înmatriculării, înregistrării, radierii și eliberării autorizației de circulație provizorie sau pentru probe a vehiculelor.

**Monitorul Oficial, Partea I, nr. 1144/ 15 noiembrie 2024**

* Nr. **3820** / **8 Noiembrie 2024**, Ministerul Transporturilor și Infrastructurii - Ordin pentru aprobarea Reglementării aeronautice civile române RACR - LPTA „Licențierea personalului tehnic aeronautic“, ediția 4/2024.
* Nr. **4059** / **8 Noiembrie 2024**, Ministerul Dezvoltării, Lucrărilor Publice și Administrației - Ordin pentru aprobarea instrucțiunilor privind aplicarea prevederilor legislative în vigoare în domeniul produselor pentru construcții.

**Monitorul Oficial, Partea I, nr. 1145/ 15 noiembrie 2024**

* Nr. **167** / **8 Octombrie 2024**, Autoritatea Națională Sanitară Veterinară și pentru Siguranța Alimentelor/ Nr. **5390** / **28 Octombrie 2024**, Ministerul Sănătății - Ordin pentru aprobarea Normelor privind solvenții de extracție utilizați în producerea alimentelor și a ingredientelor alimentare.

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă / Știri ale Guvernului României

Premierul Marcel Ciolacu, vizită de lucru la Bruxelles

**COMUNICAT DE PRESĂ**

Prim-ministrul Marcel Ciolacu - însoțit de o delegație guvernamentală din care fac parte ministrul afacerilor externe, Luminița Odobescu, și  ministrul apărării, Angel Tîlvăr - se va afla luni, 18 noiembrie, la Bruxelles, într-o vizită de lucru, în cadrul căreia va avea loc prima întâlnire a unui oficial român cu noul secretar general al NATO, Mark Rutte.

”Întrevederea pe care o voi avea mâine, la Bruxelles, cu noul secretar general al NATO confirmă importanța pe care Alianța Nord-Atlantică și domnul Mark Rutte o acordă României și rolului său definitoriu în apărarea Flancului Estic. Statutul de membru al NATO garantează securitatea României și a cetățenilor români. Poporul român este profund atașat valorilor euro-atlantice. Consolidarea relațiilor cu NATO și cu partenerii din Uniunea Europeană reprezintă un pilon pe care ne clădim securitatea, apărarea și dezvoltarea”, a declarat premierul Marcel Ciolacu.

Șeful Executivului va avea și o întâlnire cu experții români și membri ai Delegației Permanente a României la sediul Alianței Nord-Atlantice.

Vizita la Bruxelles a delegației conduse de prim-ministrul Marcel Ciolacu are loc și pe fondul debutului unui nou ciclu instituțional la nivel european, ca urmare a alegerilor europarlamentare desfășurate în luna iunie, precum şi a adoptării noii Agende Strategice pentru perioada 2024-2029.

În acest context, premierul Marcel Ciolacu urmează să aibă o întrevedere cu președintele Parlamentului European, Roberta Metsola, cu care va discuta, pe lângă teme de actualitate de interes european, și despre apropierea perspectivei României de aderare completă la Spațiul Schengen.

Agenda vizitei va include și o întrevedere cu președintele ales al Consiliului European, António Costa.  
Din delegația guvernamentală română care se deplasează la Bruxelles face parte și consilierul onorific al Prim-Ministrului și vicepreședinte al Parlamentului European, Victor Negrescu.

\*

Întâlnirea premierului Marcel Ciolacu cu reprezentanții mediului de afaceri din județul Prahova

Marcel Ciolacu: Am avut o întâlnire, și îmi cer scuze pentru întârziere, cu foarte multe întrebări din partea mediului de afaceri. Am pornit astăzi de dimineață cu domnul Grindeanu și pe viitorul tronson care se va deschide din Autostrada Moldovei, astfel încât să arătăm că ne ținem de cuvânt și, nu în ultimul rând, această discuție împreună și cu domnul președinte și cu domnul Jianu, cu mediul de afaceri, unde eu consider că politica, în general, în următorii cinci ani va fi despre economie, mai puțin despre stânga și dreapta, mai puțin de această perioadă de campanie, dacă Ciolacu are pantofii roșii sau portocalii, marile provocări vor fi în economie. Vă rog, vă stau la dispoziție.

Reporter: Spunea astăzi Nicolae Ciucă de faptul că îl apărați pe George Simion și că îl înveliți părintește. Este adevărat, îl apărați, domnule Ciolacu, pe George Simion, cu referire la acele acuzații legate de liderul AUR.

Marcel Ciolacu: Îmi pare rău, astăzi a fost un program foarte încărcat și n-am citit ce a spus domnul Ciucă, îmi cer scuze. În schimb, am văzut de câteva zile această presiune de a se afla ce am primit eu, în calitate de prim-ministru, direct sau prin serviciile de intelligence din România cu privire la interdicțiile din Republica Moldova și din Ucraina, ale domnului George Simion, nu ale domnului Ciucă sau ale mele, şi atunci am început demersurile în Republica Moldova. Răspunsul a fost unul foarte simplu, s-au menținut lucrurile și măsurile luate acum câțiva ani, parcă era Dodon sau cine era președinte sau nu cunosc toată istoria, deci nu au dat lucruri suplimentare și cu adevărat din Ucraina mi-a venit un răspuns scris. Am pornit toate demersurile, am vorbit cu colegii mei, am vorbit și eu direct și mă bucur să vă anunț că din acest moment, pentru că totuși consider că nu-i un document care trebuie pus pe site-ul Guvernului României. Guvernul României se ocupă cu totul altceva, nu de ce am primit în privința domnului Simion să pun pe site-ul Guvernului. Din acest moment, cine va face solicitare pe 544, imediat va primi răspunsul cu documentul în copie primit de la autoritățile din Ucraina.

Reporter: Deci vor fi desecretizate acele...?

Marcel Ciolacu: Nu e nimic desecretizat. În acest moment am acceptul părții ucrainene să fac public acest document, explicând contextul și presiunea publică. Ați făcut solicitare pe 544, nu mie, la Cancelaria prim-ministrului, la Guvernul României, nu cunosc procedura exact., imediat v-ați primit răspunsul.  
Reporter: Este adevărat ce spune Nicolae Ciucă? Faptul că îl scuturați de orice suspiciune? L-am citat pe George Simion.

Marcel Ciolacu: V-am spus de un document primit, era din Ucraina, în urma solicitării mele. Acel document îl cereți și veți vedea. Suntem în campanie, nu vreau să-i răspund domnului Ciucă. Presupun că aici este miezul, să aflăm adevărul din Ucraina. Răspunsul: vreți să știți adevărul? Faceți solicitare pe 544 și eu vă dau scrisoarea venită din Ucraina în ceea ce îl privește pe domnul Simion.  
Reporter: Legat de vila din Aviatorilor, veți schimba destinația acelei vile, să nu mai fie pentru foști șefi de stat?

Marcel Ciolacu: Nu, dar nu-i procedura, este prin Secretariatul General. Mie nu mi-a trecut prin cap, nu știu de unde este venită această idee, că va fi casa premierului. Acolo instituția, cum e în Regatul Unit, e cu totul altă construcție. Chiar l-am întrebat pe prim-ministrul, pe Keir, dacă locuiește cu familia și mi-a zis 'da, eu locuiesc cu soția, un etaj mai așa și cu cei doi copii'. Deci așa este acolo, așa funcționează lucrurile în Marea Britanie. Ca să se schimbe deci legea... solicită serviciului de pază și protecție. Legea spune că statul trebuie să-i pună la dispoziție fostului președinte un spațiu locativ, chiar dacă are, chiar dacă nu are, iarăși nu comentez legile. Pot s-o modific ca și parlamentar. Eu i-am spus că iarăși suntem într-un șanț, prizonierii unui șanț. De ce statul trebuie să construiască case, de ce trebuie să le repare? De ce trebuie să fie aceste discuții? De ce statul nu închiriază un spațiu locativ, un apartament. Aș vrea, domnule, vreau cu terasă, foarte bine, iau la parter. De ce am rămas noi cu aceste cheltuieli, că sunt şapte milioane, zece... Statul trebuie să aibă atâtea vile pentru foștii președinți... E o abordare total depășită și trebuie să ieșim din ea.

Reporter: Domnule prim-ministru, ce ne puteți spune despre inaugurarea, să spunem așa, darea în folosință, a tronsonului de pe raza județului Prahova, din A3? Adică bine, până la Pietroasele, de la Dumbrava la Pietroasele.

Marcel Ciolacu: Nu vreau să mă bag peste munca domnului Grindeanu, dar să știți că știu, știu și cele două tronsoane, știu și constructorii, știu că-s și 50 km, dar îl las pe domnul Grindeanu, pentru că este munca dânsului.

Sorin Grindeanu: Păi nu, dar știe la fel de bine ca mine premierul, pentru că am venit împreună de multe ori. În luna decembrie, ambele tronsoane vor fi date în circulație. Și tronsonul unu, de la Dumbrava la Mizil și de la Mizil la Pietroasele, al doilea, vor fi date în circulație. Am emoții mai mari, vă spun sincer, pe lotul doi, cel care e cred că pe raza Buzăului, a județului Buzău, pentru că acolo mai avem un pasaj și mai e un tăblier de venit, care e așa în limită, dar am toate asigurările în acest moment că vom putea să dăm ambele în circulație, sunt aproximativ 50 km, care se vor adăuga la cei 82 km care vor fi dați în circulație, parte din ei au și început să fie dați, pe aceeași autostradă A7, de la Buzău la Focșani. Am fost azi împreună cu prim-ministrul acolo, pe loturile unu și doi, miercurea viitoare se va circula pe acele două loturi, de la Buzău la Focșani, pe lotul patru deja se circulă, iar pe lotul trei, de asemenea, în decembrie se vor termina lucrările și se va circula pe el.

Reporter: Deci, lotul unu din tronsonul acesta din județul Prahova este aproape gata?

Sorin Grindeanu: În decembrie va fi dat în circulație.

Reporter: Cu tot cu nodul /.../.

Sorin Grindeanu: Cu tot cu nod.

Reporter: Domnule președinte, se tot vorbește de faptul că și PNL, și PSD, și USR, toți promit că TVA-ul nu va crește anul viitor.

Marcel Ciolacu: Nu vă promit, eu nu vă promit nimic, eu vă spun ce am negociat și am închis cu Comisia, oameni buni. Eu știu că după ce vă răspund dumneavoastră la televiziuni va fi că TVA-ul 29% sau 32. Dar nu pot să opresc lucrul ăsta.

Reporter: Întrebarea era alta.

Marcel Ciolacu: S-a negociat, cel puțin la medicamente, la alimente rămânere TVA-ul redus și rămâne în TVA... Este o tâmpenie să mărești TVA-ul, economic. Eu nu pot să permit să creez o inechitate socială. Oricum, este o diferență foarte mare între cei cu venituri mici și cei cu venituri mari. Dacă mărești TVA-ul, de fapt, împrăștii la toată lumea în mod egal acest efort, eu n-o fac. În sensul ăsta am negociat. Mai mult, m-am chinuit un an și ceva să duc inflația sub 5%. Măresc TVA-ul, măresc inflația, ies iar din regulile pieței. De ce? Am dat toate aceste argumente. Îmi cer scuze, după ce v-am răspuns dumneavoastră, mâine va fi știrea că măresc TVA-ul.

Reporter: Dumneavoastră aveți big picture, aveți acces la date economice, la tabloul mare, cum va putea fi anul viitor, după ce trec aceste alegeri, când toată lumea spune numai lucruri bune, evident?

Marcel Ciolacu: La ce?

Reporter: În general.

Marcel Ciolacu: Avem reducerea de deficit, în 7 ani, o avem 0,9 pe anul viitor și este sustenabilă, fiindcă vom face plățile, vă dau un exemplu, deducerile de TVA la export, concediile medicale, facem plățile până în sfârșit de an, şi a înțeles Comisia, ca să nu intrăm, să nu ne mințim unii pe alții. Și atunci, ți-e foarte ușor pe timpul anului să vii cu 0,9. Şi trecuseră în PNRR filozofii de dreapta, atunci, coaliția aia mare de opt luni de zile, că vom avea venituri suplimentare de 2,4% parcă din PIB. În schimb, eu am mărit deja, adică, am venit cu venituri suplimentare, prin ANAF, am o creștere la început de TVA de 17%, am o scădere la evaziunea fiscală şi am acoperit două puncte procentuale, m-am dus cred că la 29,6. Şi atunci au înțeles acest lucru, le-am arătat scriptic: uitați că am reușit, voi continua sistemul de digitalizare a ANAF-ului și nu are rost să mergem la 2, fiindcă asta ar aduce impozite noi, și am negociat să mergem la 1,1, în ritmul de implementare, că sunt niște module la ANAF, inclusiv softul de risc. Prin procedura de implementare și digitalizare a acestor module automat va duce, cum a dus la 2,6 - 2,9 mărire, va duce și la 1,1 puncte procentuale.

Reporter: Domnule premier, săptămâna viitoare va avea loc acea reuniune interministerială de la Budapesta. Înțelegem că Austria ar urma să își ridice veto-ul. Vom intra în Schengen de la 1 ianuarie, Schengen terestru?

Marcel Ciolacu: Da. Spun lucrul acesta de şase luni. Urmează în perioada următoare să am discuții aplicate și la Bruxelles, și în Austria, și în Ungaria. Mai mult ca sigur, anul acesta, dar iarăși, vă rog frumos să mă credeți, anul acesta România va intra în Schengen terestru. Nu plec din funcția de prim-ministru până nu intrăm Schengen. Și voi fi nevoit să plec, așa că trebuie să rezolv problema.  
Reporter: La Bruxelles veți avea o întâlnire și cu Mark Rutte, noul secretar general al NATO. Ce subiecte aveți pe agenda discuțiilor?

Marcel Ciolacu: Securitatea României și România este membră a NATO, e normal, e secretarul general al NATO. Suntem totuși cu un război, avem securitatea Mării Negre, întărirea flancului estic, avem piloții ucraineni pe care îi instruim alături de piloții români pentru F16. Deci, avem cele mai multe trupe multinaţionale dislocate pe teritoriul României. Chiar am subiecte multe cu domnul Rutte.

Reporter: Referitor la amnistia fiscală, știți cam câți bani au intrat până acum în urma acestei măsuri?

Marcel Ciolacu: La ultima ședință de guvern am cerut un raport detaliat, erau vreo 3,6, dar erau şi cu plăți care erau la termen, era vreun miliard și ceva din restanțe, așa, dar aveau foarte multe de procesat și o să vedem cum găsim... cererile erau vreo 60.000 de cereri neprocesate încă.

Reporter: Încă vă așteptați la vreo 6 miliarde.

Marcel Ciolacu: 6 miliarde plus impozitele care erau de plată, părerea mea e că o să depășim. În sfârșit, un proiect iarăși care a fost că va fi un dezastru, un proiect bun.

Reporter: Ce v-au semnalat oamenii de afaceri din Prahova, ați avut o discuție destul de lungă?

Marcel Ciolacu: Stabilitate toată lumea vrea stabilitate, predictibilitate și sustenabilitate a sistemului. Şi chiar a fost un dialog cât se poate de macroeconomic și microeconomic, și viziunea pe care o avem noi. România are nevoie de stabilitate politică. Va trece această campanie. Oricum nu se vorbește în această campanie nimic despre economie. Continuăm acest șir de atacuri și de parazitare a acestei campanii, din care eu sper, totuși, ca românii să vină la vot, cu toată lehamitea pe care o lasă acest stil de campanie dus pentru cea mai înaltă funcție în statul român. Mulțumesc mult.

Reporter: Veți participa la dezbatere în turul doi?

Marcel Ciolacu: Presupun că da.

\*

Conferință de presă susținută de premierul Marcel Ciolacu împreună cu ministrul Transporturilor și Infrastructurii, Sorin Grindeanu, la obiectivul de investiții rutiere Autostrada A7 - Sectorul Buzău-Focșani, Tronsoanele 1 și 2

Marcel Ciolacu: Bună ziua! Așa cum am promis, săptămâna viitoare o să se dea în circulație tot drumul de la Buzău până la Râmnicu Sărat, se va circula pe autostradă, urmând ca luna viitoare să se circule de la Buzău până la Focșani. Deci tot ce am promis și eu și domnul ministru al transporturilor, că până la sfârșitul anului se vor da drumul la cei 130 km din Autostrada Moldovei, urmând cei 50, aproape 50 km de la Dumbrava, de la Ploiești spre Buzău, rămânând ultimul lot, cel cu licitațiile, contestațiile, dar am văzut că se lucrează într-un ritm susținut. Aproape nici nu recunoști intrarea din Buzău dinspre Spătaru.

O să continuăm în același ritm și vreau din nou să felicit constructorul că s-a încadrat în toți termenii. Aceste loturi cred că în 2025 trebuiau finalizate. A terminat mult mai repede. Domnule ministru, vă rog frumos.

Sorin Grindeanu: Mulțumesc, domnule prim-ministru. Miercuri, în 20, se va circula și pe aceste două loturi. Cel de la Focșani a fost dat în circulație săptămâna trecută. Cred că vă interesează să știți și cel de mijloc, lotul trei, care va fi dat în decembrie; mă întreba cineva în urmă cu câteva zile, tot la o conferință de presă, fiind din Focșani: deci, eu, când mă duc de Crăciun acasă, merg pe autostradă? Da. Deci toate cele patru loturi vor fi date în circulație, plus cele două, așa cum am zis prim-ministrul, de la Dumbrava până la Pietroasele.

Mai trebuie să spun ceva - că ne vom muta, domnule prim-ministru, și în sud. Și aproximativ 40 km de drum expres între Craiova și Pitești vor fi dați în circulație înainte de 1 decembrie, ceea ce eu zic că e un lucru important și pentru zona de sud, urmând ca în luna decembrie, după 10 decembrie, dincolo de lotul trei de aici, de care am amintit, să discutăm și de alți 16 kilometri care vor fi dați în circulație de la Pitești spre Curtea de Argeș.

E foarte important, deși termenul e undeva în august 2025, să construim cât mai mult pe această zonă, și pe Pitești-Sibiu, cei 16 km îi vom da în circulație, de asemenea, în decembrie, astfel încât până că până pe la sfârșitul anului, eu zic că în jur de 180 km de autostradă și drum expres vor fi dați în circulație, ceea ce e un lucru foarte bun.

Închei felicitând încă o dată constructorul. Ca de obicei, au făcut lucrurile foarte, foarte bine. Asta nu înseamnă că loturile rămase, și mai iau de la Focșani în sus, nu vor fi abordate la fel de serios cum au fost abordate și acestea patru de aici, astfel încât la anul probabil, așa, și din discuțiile pe care le-am avut cu constructorul, aproape lunar va fi dat în circulație câte un nou lot până spre Pașcani, pe A7, pe aceste loturi finanțate din PNRR. Eu vă mulțumesc, dacă aveți întrebări.

Lucian Romașcanu: Radar se pune?

Sorin Grindeanu: Se pune și radar pentru domnul Romașcanu.

Reporter: Avem mai multe întrebări. În primul rând, vreau să ne spuneți concret ce lucrări mai sunt de făcut pe aceste două loturi și cum va proceda constructorul, dacă va concentra un volum mai mare de muncitori, și, în același timp, care sunt costurile pentru aceste loturi? Putem chiar lua de la Buzău la Focșani, pentru că știm, au fost de multe ori suplimentări, cu cât a crescut valoarea inițială? Dacă a crescut.

Sorin Grindeanu: N-a crescut cu nimic valoarea inițială, deci e cea din licitație. Doi - mai sunt, așa cum ați văzut, chestiuni care până miercuri vor fi finalizate. De marcaj, câteva lucruri de parapet, care în acest moment sunt în lucru și care vor fi, fără niciun fel de semn de întrebare, finalizate până miercuri. Nu înseamnă echipaje suplimentare sau suplimentări de echipe. Ceea ce e acum pe acest lot și cei care lucrează sunt absolut destui.

Reporter: Am înțeles că ar fi ceva probleme cu furnizorii materialelor de construcții pentru constructorii care sunt pe tronsonul Buzău-Ploiești?

Sorin Grindeanu: Ce probleme?

Reporter: Așa am văzut o declarație de-a domnului Pistol, spunea că sunt întârzieri în furnizarea materialelor.  
Marcel Ciolacu: Unde ești, domnule Pistol?

Sorin Grindeanu: Să știți că în momentul în care construiești foarte mult - și astăzi, când vorbim, în România - sunt în construcții aproape 800 km de autostradă și drum expres. În momentul în care ai atâția kilometri, în execuție, evident că ai nevoie de cantități foarte mari de materiale, fie că vorbim de materiale de construcții sau vorbim de tablier metalic. La aceste lucrări pe care le are ministerul Transporturilor, fără a spune despre CFR, se adaugă și lucrările autorităților locale, care, la rândul lor, au nevoie de foarte multe materiale de construcții. Și de aceea guvernul a venit cu ajutor și va veni și în viitor cu ajutor pentru a susține această piață, dacă vreți, a materialelor de construcții. E un lucru important pe care nu trebuie să-l neglijăm. Anii viitori vor necesita, de asemenea, un volum mare pentru materialele de construcții și trebuie să avem să avem grijă. Mulțumesc.

Marcel Ciolacu: Gata, mulțumim mult!

Sorin Grindeanu: Dacă nu mai aveți întrebări, vă mulțumim!

\*

Declarații susținute de premierul Marcel Ciolacu, la începutul ședinței de Guvern

Bună ziua. Mă bucură faptul că activitatea Guvernului României nu a fost afectată de această campanie electorală și aș dori mulțumesc pe această cale tuturor colegilor mei, membri în Guvernul României. De fapt, Guvernul României funcționează normal și își urmărește clar prioritățile, iar una dintre aceste priorități este creșterea veniturilor angajaților!

Am văzut că legea privind introducerea salarului minim european a fost promulgată și putem face în acest moment pasul final spre majorarea salariului minim, la 4050 de lei, din 1 ianuarie. Actul legislativ este în transparență, toată lumea l-a văzut și, până în acest moment, toată lumea s-a și pronunțat. De aceea, vom parcurge procedura necesară pentru a fi aprobat rapid și să fie făcute și de reglaje tehnice. Nu există obstacole - nici electorale, nici de altă natură – și vom crește salariul minim de la 1 ianuarie. De altfel, fiindcă am fost ieri la Londra, și guvernul britanic a anunțat creșteri substanțiale ale salariilor începând din aprilie 2025. Deci, este un trend european la care suntem parte activă.

Aprobăm azi două proiecte de digitalizare cu impact major pentru cetățeni. Primul se referă la digitalizarea cărții de identitate electronice, investiție de peste 380 de milioane de lei, finanțată prin PNRR. Cel de-al doilea vizează digitalizarea sistemului notarial și a relației între notarii publici și cetățeni. Astfel, multe acte și proceduri se vor face electronic, fără prezența fizică a părților.

Continuăm și investițiile în infrastructură și asigurăm finanțarea pentru legătura rutieră între Autostrada de Centură București Nord și viitorul Terminal 2 al Aeroportului Internațional Henri Coandă. Această investiție de peste 560 de milioane de lei, finanțată, de asemenea, din bani europeni, va fi gata în 2 ani și jumătate. Este un proiect firesc și necesar pentru a atinge un standard european în acest sens.

Investim masiv și în zona proiectelor pentru tineri și le oferim noi posibilități de dezvoltare pentru Casele de Cultură ale Studenților, dar și pentru Complexul Studențesc „Tei" din Capitală. Aceste spații trebuie modernizate, iar astăzi le creăm cadrul legal pentru a putea accesa fonduri europene în susținerea politicilor de tineret. Până în acest moment, nimeni nu s-a gândit ca cele 14 Case ale Studenților existente în țară să poată accesa fonduri europene!

Acordăm azi și ajutoare de urgență în sprijinul familiilor din Bistrița-Năsăud și Constanța ale căror locuințe au fost distruse sau afectate de inundații.

În weekend voi merge la Galați și vom vedea cum decurg operațiunile de refacere a infrastructurii și caselor afectate de inundațiile din septembrie. Mulțumesc!

\*

Participarea premierului Marcel Ciolacu la deschiderea Forumului economic România-Marea Britanie

Marcel Ciolacu: Lord Mayor,

Doamnelor și domnilor,

Sunt deosebit de onorat să deschid acest Forum alături de Lord Mayor și de reprezentanții mediului de afaceri român și britanic.

Este momentul perfect, ca după 17 ani de la ultima vizită a unui prim-ministru român în Marea Britanie, să dăm un semnal puternic că suntem pregătiți să dăm o nouă dimensiune dialogului nostru strategic.

Organizarea acestui Forum Economic Bilateral trebuie să reprezinte punctul de inflexiune pentru ca Parteneriatul Strategic româno-britanic, început acum mai bine de 20 de ani, să își găsească o aplicare mult mai concretă în ceea ce privește investițiile și proiectele economice comune.

Doamnelor și domnilor,

Este o realitate faptul că dialogul bilateral excelent la toate nivelurile are la bază prietenia româno-britanică, îndelungată și profundă, clădită în timp și consolidată grație dialogului permanent.

Sunt legături istorice solide, dar cred că în prezent cea mai importantă conexiune este dată, fără îndoială, de numeroasa comunitate românească de aici. Peste 1,2 milioane de români au ales să trăiască, să studieze sau să muncească în Regatul Unit.

Sunt oameni care contribuie activ la dezvoltarea societății și economiei britanice, oameni care excelează atât la nivel academic, cât și profesional, comunitatea românească fiind bine integrată în multe sectoare importante, cum ar fi: sistemul financiar-bancar, mediul antreprenorial, sistemul sanitar, zona construcțiilor sau IT. Astfel, limba română a ajuns în topul celor mai vorbite trei limbi din Anglia și Țara Galilor.  
Este un motiv de mândrie pentru noi, dar în același timp suntem conștienți că economia României are nevoie de oameni profesioniști, serioși, pe care orice companie se poate baza. De aceea, o spun direct, așa cum spui unor prieteni: interesul meu ca premier este să reduc numărul românilor care pleacă la muncă în străinătate. Și, pentru asta, îmi doresc ca astăzi să reușim împreună să convingem tot mai mulți șefi ai marilor companii britanice că România este o țară foarte bună pentru investiții.

În acest fel, avem o relație win-win: dumneavoastră găsiți noi oportunități de dezvoltare în România, iar noi ne păstrăm forța de muncă acasă și creștem economia locală.

De altfel, în ultimii ani, dezvoltarea economiei românești a dus nivelul veniturilor din multe industrii aproape de media europeană. Sunt domenii în care chiar am putea depăși acest nivel. Avem salarii de 2-3.000 de euro pentru ingineri, dar și pentru alte categorii profesionale. Construim autostrăzi, spitale și școli moderne, creștem calitatea serviciilor publice.

Distinși participanți,

Avem puterea să ducem relațiile economice la un nou nivel, pentru că toate cifrele sunt de partea noastră. De exemplu, comerțul bilateral a crescut în primele șapte luni ale anului cu aproximativ 9%.

Mai mult, în actualul context global, foarte complex, legat de producția energetică durabilă, nu pot să nu salut interesul Regatului Unit pentru România. Dintre investițiile majore pe piața românească aș oferi exemplul Rezolv Energy care, prin investiția de la Arad, vor construi cel mai mare parc de energie solară din Europa.

Suntem a doua țară independentă energetic din Uniunea Europeană, cu doar 28% importuri, față de media Uniunii Europene de 57%. Complementar, România este al doilea cel mai mare producător de gaze din Uniunea Europeană, iar obiectivul nostru este să devenim independenți energetic până în anul 2030.

Acesta este un avantaj de proporții pentru orice investitor. Așadar, mesajul meu pentru dumneavoastră este unul simplu și clar: România este o destinație sigură în care să vă aduceți banii și să faceți profit!

Doamnelor și domnilor,

Ne dorim să transformăm România într-un hub regional la Marea Neagră, un furnizor de stabilitate, promotor al democrației, precum și un actor-cheie în domenii precum cel energetic, al digitalizării și al apărării.  
Ne dorim astfel să fim un partener-cheie al Marii Britanii în regiunea Mării Negre sub aspect economic și energetic. Este valabil și prin prisma viitorului proces de reconstrucție a Ucrainei.

România este în proces de tranziție către o economie verde, care implică schimbări ale metodelor de business, prin accentuarea investițiilor în tehnologii inovative. Vedem un potențial semnificativ de cooperare, spre exemplu, în ceea ce privește dezvoltarea sprijinului pentru IMM-uri. Putem construi împreună incubatoare de afaceri și să facem un schimb de bune practici în domeniul finanțării și al politicilor de sprijin pentru sectorul antreprenorial, transfer tehnologic și digitalizare.

În același timp, avem o forță de muncă cu pregătire solidă în domeniul IT și o spun fără falsă modestie - poate una dintre cele mai bune din lume!

Distinși participanți,

În final, vreau să transmit un mesaj ferm al Guvernului României de a lucra împreună mult mai aplicat. Vreau să identificăm cele mai bune soluții, adaptate atât provocărilor, cât și oportunităților de astăzi.

Vă urez așadar mult succes pentru lucrările de astăzi. Am convingerea că dezbaterile din cadrul acestui Forum Economic vor fi pragmatice, generatoare de idei inovatoare și deschizătoare de noi oportunități de interes comun!

Vă mulțumesc!

\*

Întâlnirea premierului Marcel Ciolacu cu reprezentanții comunității românești din Regatul Unit al Marii Britanii și Irlandei de Nord, la Biserica Românească din Londra

Marcel Ciolacu: Preasfinția voastră, vreau să vă mulțumesc în numele meu și al colegilor mei - doamna ministru de externe, domnul ministru al apărării, domnul europarlamentar și, nu ultimul rând, domnul Olinici și doamna ambasador, pe care, cu certitudine, o cunoașteți foarte bine.

Aș fi dorit mult să mă adresez astăzi dumneavoastră ca român. Ca român simplu cred că mi-ar fi fost mult mai ușor. Aș fi povestit cum în anul 1991 am vrut să rămân la Londra, să rămân în diaspora, dar eu nu am reușit. Dvs. ați reușit acest lucru. Fratele meu l-a reușit, a locuit vreo 15 ani în Germania împreună cu familia. Aș fi dorit să împărtășesc bucuria că, în sfârșit, statul român se implică și statul român a înțeles că identitatea și valorile nu le poți conserva și fără să fie o legătură clară între comunitate, biserică și tradițiile noastre. Am nenorocul să mă adresez dvs. ca prim-ministru, ca reprezentant al statului, după foarte, foarte mulți ani de zile în care abordarea a fost una greșită, în care măsurile pe care trebuia să le ia statul astfel încât astăzi să nu fiu în fața reprezentanților celei mai mari comunități de români din afara țării, cred că, doamna ministru, după Republica Moldova, cu toate că eu cred că în acest moment am depășit și Republica Moldova.

Este nepermis, după ceea ce s-a întâmplat în primii ani și am văzut cât de mulți români pleacă, este nepermis ca după aproape 30 de ani să începem să avem o dezvoltare uniformă a României, să începem să facem autostrăzi și în Moldova și în sudul României, pentru prima oară să vorbim de trecerea Carpaților din Moldova spre centrul țării, iarăși, să vorbim despre Comarnic-Brașov și să legăm până la urmă zonele istorice, având în continuare şi marea provocare de a lega România de Republica Moldova, de Basarabia.

Pentru prima oară când statul a înțeles că trebuie să investească în învățământul dual, să investească în sănătate, pentru că altfel nu avem nicio șansă. Să reușim să vă lămurim de a reveni cât mai mulți acasă. Este evident că este un proces de lungă durată, fiindcă fiecare dintre dumneavoastră poate la început v-ați părăsit copiii în România, între timp v-ați adus copiii în Marea Britanie. Ar fi culmea acum să plecați, să lăsați copiii într-o țară străină și dumneavoastră să vă întoarceți acasă.

Deci, lucrurile sunt foarte complexe. Și atunci trebuie să găsim – și vă anunț cu o fărâmă de bucurie - faptul că e primul an când au venit mai mulți români în România decât au plecat. Trebuie să găsim acel liant și acel mijloc care să ne facă viața mai frumoasă, să fim mai mândri și mai utili pentru noi, pentru familiile noastre și pentru țara noastră. Investițiile trebuie continuate de stat așa cum le face în România, trebuie să înceapă să investească și în țările unde sunt aceste comunități mari de români.

Automat, trebuie statul să vină cu programe, nu pe termen scurt, pe termen mediu pentru cei care doresc să se întoarcă în țară, de la scutiri de impozite până la facilități pentru a-și deschide o afacere şi, mai ales, trebuie să găsim resursa pentru copiii noștri cei mai valoroși, care termină şi au posibilitatea de a continua facultăți de renume în străinătate, mai ales că legislația din Marea Britanie s-a schimbat, statul să vină cu bursele pentru a ține copiii în acele universități de elită și să găsească calea pentru a-i lămuri să revină în România.

Am pierdut mult prea mult timp și am vorbit mult prea mult despre aceste lucruri fără să facem nimic. Dar indiferent - știm cu toții că suntem într-o perioadă de campanie electorală - indiferent cum o să-l numească pe viitorul președinte, indiferent cine va fi viitorul președinte, eu nu îmi mai doresc - și acum vă vorbesc din punctul de vedere a unui român - eu nu mai îmi doresc un președinte nici de stânga, nici de dreapta. Nu știu, nu aș mai face niciodată o diferență neapărat de religie, eu îmi doresc un președinte care să nu mai împartă românii în buni și răi, de la oraș sau de la sat, din România sau din diaspora. Îmi doresc un președinte care în sfârșit să unească, fiindcă aceasta abordare, care a fost și în interiorul țării, mai ales în ultimii 20 de ani, cumva se regăsește și în diaspora, cumva se regăsește și în comunitatea dumneavoastră.

Îmi spunea doamna ambasador că sunt în acest moment sectoare din Londra unde limba principală este limba română. Cumva dacă acele comunități s-ar uni ar fi decidente cel puțin în zona administrativ-locală. Cumva ne-am construit prea mult în ură, am uitat de fapt că suntem creștini și care esența creștinătății, dar eu cred că, cu voia lui Dumnezeu, de această dată vom găsit calea care să ne unească, nu să continue să ne dezbine. Și nu sunt acea persoană care caută cumva vinovații. Vinovații sunt fără vină și știe mai bine fiecare ce a făcut și ce ar fi putut face. Părerea mea este să găsim ce avem de făcut de acum încolo.

Mulțumesc mult încă o dată și scuzați-mi emoția și jena în acest moment de a mă adresa dumneavoastră!

\*

Mesajul premierului Marcel Ciolacu prilejuit de Ziua Veteranilor din Teatrele de Operații

Ziua Veteranilor din Teatrele de Operații ne amintește de cât de mult prețuiesc românii libertatea și de sacrificiile făcute de militarii noștri pentru aceasta și pentru apărarea țării. La 11 noiembrie 2003, cădea la datorie primul militar al Armatei României, sublocotenentul (post-mortem) Iosif-Silviu Fogarași. În total, în misiunile executate în teatrele de operații, 31 de eroi și-au jertfit viața în numele României, pe al cărui drapel jură fiecare dintre militarii noștri. Vom păstra mereu în amintire sacrificiul lor.

Respect și recunoștință datorăm și militarilor răniți în aceste misiuni, precum și tuturor celor care, prin misiunile executate departe de casă, în condiții grele, au dobândit onoranta calitate de veteran al teatrelor de operații.

Drumul României către împlinirea obiectivelor integrării în NATO și în Uniunea Europeană a fost asigurat și prin forța brațelor, prin profesionalismul, determinarea și curajul fiecăruia dintre veterani. La mulți ani, veterani! La mulți ani, România!

\*

Premierul Marcel Ciolacu, vizită de lucru în Regatul Unit al Marii Britanii și Irlandei de Nord

Prim-ministrul Marcel Ciolacu va efectua, în perioada 12-13 noiembrie 2024, o vizită de lucru în Regatul Unit al Marii Britanii și Irlandei de Nord, prilej cu care va participa la Forumul Economic România-Marea Britanie.  
Este prima vizită a unui prim-ministru român în  Regatul Unit al Marii Britanii și Irlandei de Nord după 17 ani.  
Premierul Marcel Ciolacu va avea întrevederi cu premierul britanic, Keir Starmer, cu președintele Camerei Comunelor, Sir Lindsay Hoyle și cu Lordul Primar al City of London (The Lord Mayor of the City of London), Alastair King.  Totodată, premierul va vizita Biserica Românească  și se va întâlni cu membri ai comunității românești din Marea Britanie.

„Guvernul României este interesat de consolidarea Parteneriatului Strategic cu Regatul Unit al Marii Britanii și Irlandei de Nord pe toate palierele de interes bilateral și adaptat provocărilor și oportunităților actuale. Comunitatea românească din Regatul Unit este una numeroasă, iar promovarea drepturilor compatrioților noștri  reprezintă un pilon vital al cooperării bilaterale”, a afirmat premierul Marcel Ciolacu.

În cadrul vizitei pe care o va efectua, Șeful Executivului va fi însoțit de ministrul afacerilor externe, Luminița Odobescu, de ministrul apărării naționale, Angel Tîlvăr, de ministrul economiei, antreprenoriatului și turismului, Radu Oprea, de ministrul energiei, Sebastian Burduja,  de consilierul onorific, vicepreședinte al Parlamentului European, Victor Negrescu și de consilierul de stat, Nicolae Comănescu.

***Informații suplimentare:***

Relația bilaterală este guvernată de Parteneriatul Strategic, lansat la 26 iunie 2003, revizuit în 2011 și actualizat la 23 martie 2023, la Londra, prin semnarea unei Declarații Comune la nivel de miniștri ai afacerilor externe.

Declarația Comună actualizată de Parteneriat Strategic dintre România și Regatul Unit al Marii Britanii și Irlandei de Nord oferă un nou cadru de cooperare între cele două state, reflectând stadiul actual al relațiilor UE-UK și evoluțiile din domeniul securității la nivel euroatlantic.

*Contacte politico-diplomatice*

Ultima vizită a unui Prim-ministru britanic în Romania a avut loc în decembrie 2015, iar ultima vizită bilaterală oficială a unui Prim-ministru român în Regatul Unit al Marii Britanii și Irlandei de Nord, în decembrie 2007.

Comunitatea românească

Un liant și promotor al relației bilaterale îl reprezintă comunitatea numeroasă de români din UK, estimată la peste 1,2 milioane persoane.

România este reprezentată în Regatul Unit prin Ambasada României la Londra și trei consulate generale - la Londra, Manchester și Edinburgh. În prezent, sunt realizate demersuri pentru operaționalizarea Consulatului General la Birmingham și a unui oficiu consular la Belfast care să deservească Irlanda de Nord.  
În prezent, în UK funcționează Lectoratul de limba română ce activează în cadrul Facultății de Lingvistică, Filologie și Fonetică al Universității Oxford. Acesta activează în baza Protocolului de colaborare între Universitatea Oxford şi Institutul Limbii Române, semnat în 2011, și este primul lectorat de acest fel în Marea Britanie. În octombrie 2024 a fost înființat un al doilea Lectorat de limba română, la Universitatea din Cambridge. Au fost inițiate demersurile pentru organizarea concursului de selectare a unui lector.

Începând cu luna ianuarie 2024, au fost reluate cursurile de Limbă Cultură și Civilizație Românească din Marea Britanie.

*Cooperare economică, inclusiv în domeniul energiei*

În 2023, valoarea totală a schimburilor comerciale de bunuri a fost de 3,85 miliarde EUR. UK este unul dintre cei mai importanți parteneri comerciali ai RO și primul în topul țărilor cu care RO are un excedent comercial (1,6 miliarde EUR în 2023 și 1 miliard EUR în primele șapte luni din 2024). Pentru 2024, se estimează o valoare totală a schimburilor de peste 4 miliarde EUR. În topul produselor exportate de RO se află cele din categoria auto. Datele UK arată că, la finalul anului 2023, schimburile comerciale s-au ridicat la 10 miliarde EUR (bunuri și servicii). În primele 7 luni ale anului 2024, datele provizorii indică o valoare a schimburilor comerciale de 2,42 miliarde EUR, ceea ce reprezintă o creștere a comerțului bilateral cu 8,84%.

Conform Oficiului Național al Registrului Comerțului, la 30 iunie 2024, erau înregistrate în România 7011 societăți comerciale cu capital britanic.

Sursa: Guvernul României - https://gov.ro/ro/media/comunicate

🏵🏵🏵

Informație Europeană

|  |  |
| --- | --- |
| Logoul Consiliului UE și al președinției ungare | **Președinția ungară a Consiliului UE**  **1 iulie-31 decembrie 2024**  Ungaria se axează pe șapte domenii tematice pentru lucrările sale din timpul președinției:   * creșterea competitivității UE * consolidarea politicii de apărare a UE * asigurarea coerenței și a naturii bazate pe merit a politicii de extindere * stoparea migrației ilegale * construirea viitorului politicii de coeziune * promovarea unei politici agricole a UE orientate către fermieri * gestionarea provocărilor demografice   ***„Europa se confruntă cu provocări comune reprezentate de războiul din vecinătatea noastră, concurența globală, o situație fragilă în materie de securitate, migrația ilegală, dezastrele naturale, efectele schimbărilor climatice și situația demografică.”*** - János Bóka, ministrul ungar al afacerilor europene, la prezentarea priorităților politice ale președinției ungare, 18 iunie 2024  Ungaria preia pentru a doua oară președinția prin rotație a Consiliului, continuând lucrările președinției anterioare (Belgia) înainte de a preda președinția următoarei țări (Polonia).   * [**Site-ul președinției ungare**](https://hungarian-presidency.consilium.europa.eu/en/programme/programme/) * [**Prioritățile președinției ungare**](https://hungarian-presidency.consilium.europa.eu/en/programme/priorities/) * [**Programul președinției ungare**](https://hungarian-presidency.consilium.europa.eu/en/programme/programme/) |

🏵🏵🏵

NOUTĂȚI – Informații UTILE

Interes ridicat pentru regenerare și revitalizare urbană în Regiunea Vest: proiecte depuse în valoare totală de 184 milioane euro

Unul dintre domeniile sprijinite prin **Programul Regional Vest 2021-2027** vizează revitalizarea și regenerarea urbană, componentă destinată orașelor și municipiilor din Regiunea Vest, care se bucură de o alocare nerambursabilă de **128 milioane euro** pentru modernizarea spațiilor publice, a centrelor urbane, parcurilor sau cursurilor de apă, pentru transformarea zonelor degradate în spații plăcute, moderne și utile pentru cetățeni.

În urma primului apel lansat pe componenta *Revitalizare și regenerare urbană* a **PR Vest**, valoarea proiectelor depuse depășește alocarea intervenției regionale: au fost înregistrate proiecte în valoare totală de**184 milioane euro**, cu o valoare nerambursabilă de **142** milioane euro, ceea ce înseamnă un procent de **110%** raportat la alocare.

În total au fost depuse **26 de proiecte** la nivelul Regiunii Vest, după cum urmează:

**Județul Arad**

* UAT Municipiul Arad: *Regenerare urbană zona Piața Catedralei din municipiul Arad;*
* UAT Municipiul Arad: *Amenajarea și punerea în valoare a malurilor Mureșului pe tronsonul cuprins între Parcul Europa și Podul Decebal;*
* UAT Orașul Ineu: *Modernizarea și diversificarea funcționalităților spațiilor verzi în orașul Ineu, județul Arad - Zona 2 și Zona 3;*
* UAT Orașul Pecica: *Regenerare urbană: Modernizare spații verzi, Oraș Pecica, Jud. Arad - Orașul Pecica;*
* UAT Orașul Pecica: *Regenerare urbană: Modernizare spații verzi, Oraș Pecica, Jud. Arad - Satul Turnu;*
* UAT Orașul Nădlac: *Nădlac - oraș verde, oraș sănătos.*

**Județul Caraș-Severin**

* UAT Municipiul Reșița: *Reabilitarea zonelor degradate aflate în interiorul microraioanelor 2, 3 și 4 din cartierul Govândari și zona Calea Caransebeșului – Municipiul Reșița, Componenta A – Reabilitarea zonelor degradate aflate în interiorul microraionului 2 – Parcul Tricolorului și zona Calea Caransebeșului – Municipiul Reșița;*
* UAT Municipiul Reșița: *Reabilitarea zonelor degradate aflate în interiorul microraioanelor 2, 3 și 4 din cartierul Govândari și zona Calea Caransebeșului – Municipiul Reșița, Componenta C – Reabilitarea zonelor degradate aflate în interiorul microraionului 4 din cartierul Govândari – Municipiul Reșița;*
* UAT Municipiul Caransebeș: *Revitalizare și amenajare spații verzi în Municipiul Caransebeș;*
* UAT Orașul Moldova Nouă: *Reabilitare și modernizare spații verzi și zone pietonale în Orașul Moldova Nouă;*
* UAT Orașul Oțelu Roșu: *Amenajare promenadă de-a lungul râului Bistra pe partea stânga, pe o lungime de cca 2 km și modernizare locuri de joacă pentru copii, oraș Oțelu Roșu, județul Caraș-Severin;*
* UAT Orașul Moldova Nouă: *Revitalizare și regenerare urbană în orașul Moldova Nouă.*

**Județul Hunedoara**

* UAT Municipiul Orăștie: *Amenajarea zonei centrale protejate: Piața Victoriei și realizarea unui parcaj adiacent în Municipiul Orăștie, județul Hunedoara;*
* UAT Municipiul Brad: *Revitalizare și Regenerare urbană în Municipiul Brad, Județul Hunedoara;*
* UAT Municipiul Hunedoara: *Regenerarea urbană a spațiului public Parc Corvinul și adiacent Parcului Corvinul;*
* UAT Municipiul Hunedoara: *Regenerarea urbană a spațiului public situat între Str. Traian Vuia, B-dul Republicii, Str. Piața Florilor și B-dul Corvin, inclusiv Parcul Central;*
* UAT Municipiul Deva: *Reamenajare parc - Piața I.C Brătianu, municipiul Deva;*
* UAT Orașul Geoagiu: *Revitalizarea zonei centrale a orașului Geoagiu, județul Hunedoara;*
* UAT Orașul Hațeg: *Reabilitarea și extinderea zonelor verzi și parcurilor publice din Orașul Hațeg;*
* UAT Orașul Uricani: *Regenerare spații publice orașul Uricani, județul Hunedoara;*
* UAT Municipiul Vulcan: *Regenerarea spațiilor verzi din municipiul Vulcan;*
* UAT Municipiul Lupeni: *Regenerare Urbană în Municipiul Lupeni;*
* UAT Orașul Petrila: *„Parcul Unex” și reabilitarea zonelor verzi din cartierele 8 Martie, Al. Sahia, G. Enescu și Muncii: ETAPA I - Regenerare urbană cartiere Alexandru Sahia și George Enescu.*

**Județul Timiș**

* UAT Municipiul Timișoara: *Regenerare urbană - Zona Piața Traian;*
* UAT Municipiul Lugoj: *Creșterea calității vieții din Municipiul Lugoj  prin reabilitarea spațiilor verzi și modernizarea parcurilor;*
* UAT Orașul Gătaia: *Regenerare urbană prin îmbunătățirea și extinderea infrastructurii verzi în Orașul Gătaia.*

În faza următoare, proiectele depuse vor parcurge etapa de evaluare.

Lista proiectelor depuse poate fi consultată pe site-ul web al programului, [www.vest.ro](http://www.vest.ro/), [**aici**](https://www.vest.ro/proiecte-depuse)**.**

Sursa: https://adrvest.ro/interes-ridicat-pentru-regenerare-si-revitalizare-urbana-in-regiunea-vest-proiecte-depuse-in-valoare-totala-de-184-milioane-euro/

\*

Programul Sănătate - Instrucțiuni privind completarea cererilor de finanțare

Pentru a veni în sprijinul potențialilor beneficiari, Ministerul Investițiilor și Proiectelor Europene, prin Autoritatea de Management pentru **Programul Sănătate**, a publicat **Instrucțiuni orientative privind completarea cererilor de finanțare** care vor fi depuse în cadrul apelurilor lansate în contextul ***Obiectivului de politică 4 - O Europă mai socială și mai favorabilă incluziunii, prin implementarea Pilonului european al drepturilor sociale.***

Este vorba de ***Obiectivul specific RSO4.5.,****pentru Asigurarea accesului egal la asistență medicală și asigurarea rezilienței sistemelor de sănătate, inclusiv în ceea ce privește asistența medicală primară, precum și promovarea tranziției de la îngrijirea instituționalizată către îngrijirea în familie sau în comunitate (FEDR).*

Instrucțiunile pot fi consultate pe site-ul **ADR Vest**, Organism Intermediar pentru **Programul Sănătate** în Regiunea Vest, la secțiunea *PS – Documente utile*, [**aici.**](https://adrvest.ro/programul-sanatate/)

Sursa: https://adrvest.ro/programul-sanatate-instructiuni-privind-completarea-cererilor-de-finantare/

\*

Încă un fond de investiții pregătit de ADR Vest. Se caută Administrator de Fond, iar toți cei interesați pot trimite observații și sugestii până în 2 decembrie

**Agenția pentru Dezvoltare Regională Vest a lansat consultarea publică privind selecția Administratorului Fondului de investiții de capital de risc pentru implementarea Instrumentului Financiar *Venture Capital,*prin Programul Regional Vest. Selecția va fi realizată prin procedura de achiziție publică, iar documentul supus consultării cuprinde toate informațiile legate de procedură, asupra cărora se pot transmite observații.**

Instrumentul Financiar *Venture Capital*va fi complementar [Instrumentului Financiar de Accelerare a Afacerilor](https://www.vest.ro/accelerare-ecosistem-startup-uri-antreprenoriat-inovare) și urmărește dezvoltarea cadrului instituțional și de finanțare pentru a facilita apariția unui *unicorn* în Regiunea Vest. Prin acest fond se va furniza finanțare prin capital și/sau cvasicapital **IMM-urilor care au depășit stadiul inițial de dezvoltare** (respectiv funcționează deja pe o piață) și care au potențial de creștere pe termen lung, dar **întâmpină dificultăți în accesarea finanțării** pe măsura oportunităților de dezvoltare.

Fondul de investiții de capital de risc va fi înființat de către Administratorul de Fond ce va fi selectat în urma derulării procedurii de achiziție publică. Pentru a participa la aceasta, este necesar ca Administratorul de Fond să fie **autorizat/înregistrat ca Administrator de Fonduri de Investiții Alternative**, în conformitate cu Directiva 2011/61/UE ([DAFI](https://eur-lex.europa.eu/legal-content/RO/TXT/HTML/?uri=CELEX:32011L0061)) și cu legislația națională.

Administratorul de Fond poate participa la procedura de achiziție fie **individual**, fie în **asociere cu alți operatori economici**.

**Cerințele minime de calificare și selecție** sunt:

* cifra de afaceri medie anuală pe ultimii 3 ani (2021- 2023) – **minimum 500.000 EUR**
* investiții prin capital de risc în întreprinderi în ultimii 3 ani – **minimum 5.000.000 EUR**

**Cerințele minime** pentru echipa de experți propusă pentru implementarea Instrumentului Financiar *Venture Capital* sunt:

**Expert 1 Investiții –**investiții de capital de risc, cumulate, mai mari de 3.000.000 EUR;

**Expert 2 Investiții –**cel puțin 2 investiții de capital de risc în valoare de minim 500.000 EUR/întreprindere;

**Expert 2 Investiții –**cel puțin 2 exit-uri cu un MOIC (*Multiple on Invested Capital*) mai mare sau egal cu 2x.

**Team Leader**– experiență de management de **minim trei ani** în cel puțin un Fond de investiții de capital de risc sau Comitet de investiții al unui Fond de investiții de capital de risc.

**În viitorul Instrument Financiar *Venture Capital,*valoarea minimă**a unei investiții din Fond într-un IMM va fi de **500.000 EUR** și **poate ajunge până la 4.000.000 EUR**,*.*

IMM-urile finanțate trebuie să vizeze **cele 6 domenii de specializare inteligentă** identificate în Strategia Regională de Dezvoltare Inteligentă 2021-2027 (RIS 3) a Regiunii Vest:

* Agricultură și industrie alimentară;
* Eficiență energetică și construcții/clădiri sustenabile;
* Industria manufacturieră;
* Industrii culturale și creative;
* TIC şi Automotive;
* Turism, Sănătate și Calitatea Vieții.

IMM-urile care vor primi finanțare sub formă de capital de risc trebuie să își desfășoare activitatea în Regiunea Vest, să dezvolte **produse și/sau servicii inovative**, să utilizeze **tehnologii noi,** să aibă **potențial de creștere și de expunere internațională.**

**26.000.000 EUR** este bugetul alocat prin Programul Regional Vest pentru implementarea Instrumentului Financiar de Accelerare a Afacerilor. Din această sumă, minimum **22.500.000 EUR** va reprezenta contribuția PR Vest la Fondul de investiții; iar cel mult **3.500.000 EUR** vor însemna comisionul de management pentru realizarea activităților propuse.

Toate informațiile importante referitoare la Instrumentul Financiar Venture Capital, precum și cele legate de procedura de achiziție publică pentru selectarea administratorului de fond se regăsesc în documentul supus consultării publice ce poate fi citit [aici](https://www.vest.ro/api/documents/d/1f5e6ef099f757bea6d0632e7137aeba).

Consultarea publică se desfășoară și prin intermediul Sistemului Electronic de achiziții publice ([SEAP](https://www.e-licitatie.ro/pub/notices/mc-notice/view/100156367)).

Ulterior consultării, procedura de achiziție publică se va derula prin SEAP.

Durata consultării publice este de 15 zile lucrătoare. Până în 2 decembrie, la ora 18:00 puteți trimite observațiile dumneavoastră la adresa de e-mail: [consultare@adrvest.ro.](mailto:consultare@adrvest.ro)

Sursa: https://adrvest.ro/inca-un-fond-de-investitii-pregatit-de-adr-vest-se-cauta-administrator-de-fond-iar-toti-cei-interesati-pot-trimite-observatii-si-sugestii-pana-in-2-decembrie/

\*

Stadiul Campaniei de plăți în avans aferentă anului 2024

Agenția de Plăți și Intervenție pentru Agricultură (APIA) informează că **în perioada 16.10. – 14.11.2024**, **a autorizat** **la plată** **în cadrul Campaniei de plăți în avans, aferentă anului de cerere 2024**, un număr de **643.213** **fermieri**, cu o sumă totală de **974.945.998 euro (4.850.690.589 lei).**

În **Anexă** este prezentată situația persoanelor fizice și juridice autorizate la plata avansului.

Precizăm că în conformitate cu atribuțiile ce îi revin,**APIA a plătit din Fondul European de Garantare Agricolă (FEGA),**suma totală de **807.729.708,23** **euro** (**4.018.697.617,38 lei)**pentru un număr de **637.318 beneficiari**.

Reamintim că în Campania 2024, plățile din Fondul European Agricol pentru Dezvoltare Rurală (FEADR) și cofinanțare de la Bugetul Național (BN1) se efectuează de către Agenția pentru Finanțarea Investițiilor Rurale (AFIR).

Plăţile pentru intervențiile finanțate din**FEGA** se fac în lei, la cursul de schimb valutar de **4,9753 lei/euro**, iar plăţile pentru măsuri finanțate din **FEADR** la cursul de schimb valutar de **4,9756 lei/euro**.

***APIA asigură toți fermierii de sprijin, implicare și atașament!***

Sursa: <https://apia.org.ro/comunicat-de-presa/stadiul-campaniei-de-plati-in-avans-aferenta-anului-2024-3/>

\*

PoIDS: Lista de întrebări și răspunsuri frecvente -apelul „Centre multifuncționale cu dotări sportive și culturale pentru copii”.

Autoritatea de Management pentru Programul Incluziune și Demnitate Socială 2021 – 2027  din cadrul Ministerului Investițiilor și Proiectelor Europene publică [**Lista de întrebări și răspunsuri frecvente**](https://mfe.gov.ro/wp-content/uploads/2024/11/017c8dd74d8a34b9f59bc97c72a2de7d.pdf)**aferente apelului de proiecte „Centre multifuncționale cu dotări sportive și culturale pentru copii”**.

\*

Lista plăților PDD – 15.11.2024

[**Lista plăților PDD – 15.11.2024**](https://mfe.gov.ro/wp-content/uploads/2024/11/9d2f56bb71dd37e35870071c49351255-2.xls)

\*

PTJ: Listele intermediare ale proiectelor evaluate pentru luna octombrie 2024 din cadrul acțiunii Dezvoltarea întreprinderilor și a antreprenoriatului

Autoritatea de Management pentru Programul Tranziție Justă (AM PTJ) publică**Listele intermediare ale proiectelor evaluate** până la finalul lunii octombrie 2024, aferente apelurilor de proiecte lansate în cadrul acțiunii **Dezvoltarea întreprinderilor și a antreprenoriatului** – componenta**Investiții pentru dezvoltarea IMM care sprijină creșterea durabilă și crearea de locuri de muncă**, emise de Organismele Intermediare Sud-Vest Oltenia, Vest, Sud-Est, Sud Muntenia și Centru, după cum urmează:

* [**Lista intermediară a proiectelor evaluate pentru luna octombrie 2024 aferentă apelului GJ – Investiții productive IMM – PTJ/195/PTJ\_P1/NA/JSO8.1/PTJ\_A10**;](https://mfe.gov.ro/wp-content/uploads/2024/11/1486a74e0bd6d218b0e80f84710f2cea.pdf)
* [**Lista intermediară a proiectelor evaluate pentru luna octombrie 2024 aferentă apelului HD – Investiții productive IMM – PTJ/197/PTJ\_P2/NA/JSO8.1/PTJ\_A10**;](https://mfe.gov.ro/wp-content/uploads/2024/11/2ba53e809baad2b001b1c3e481651952.pdf)
* [**Lista intermediară a proiectelor evaluate pentru luna octombrie 2024 aferentă apelului ITI Valea Jiului – PTJ/204/PTJ\_P2/NA/JSO8.1/PTJ\_A10;**](https://mfe.gov.ro/wp-content/uploads/2024/11/d209493e7681a792fe262bf3ee2fe1e2.pdf)
* [**Lista intermediară a proiectelor evaluate pentru luna octombrie 2024 aferentă apelului GL – Investiții productive IMM – PTJ/206/PTJ\_P4/NA/JSO8.1/PTJ\_A10**;](https://mfe.gov.ro/wp-content/uploads/2024/11/6a474c75c37fa4619e1019c7dc1a357f.pdf)
* [**Lista intermediară a proiectelor evaluate pentru luna octombrie 2024 aferentă apelului PH – Investiții productive IMM – PTJ/207/PTJ\_P5/NA/JSO8.1/PTJ\_A10**;](https://mfe.gov.ro/wp-content/uploads/2024/11/29ec75ef8746b67a6b8947bf4c86d909.pdf)
* [**Lista intermediară a proiectelor evaluate pentru luna octombrie 2024 aferentă apelului MS – Investiții productive IMM – PTJ/208/PTJ\_P6/NA/JSO8.1/PTJ\_A10**.](https://mfe.gov.ro/wp-content/uploads/2024/11/e6d44d83aa17de45f4aefd8007c3e7dc.pdf)

\*

Lista plăților PoIDS – 13.11.2024

[**Lista plăților PoIDS – 13.11.2024**](https://mfe.gov.ro/wp-content/uploads/2024/11/1442a807e71ff1dc955d1c151802e2de.xlsx)

\*

Lista plăților PEO la 13.11.2024

[**Lista plăților PEO la 13.11.2024**](https://mfe.gov.ro/wp-content/uploads/2024/11/caa3dce7c9e3eac99f7b9b81971b8c58.xlsx)

\*

PEO: Lista de întrebări și răspunsuri frecvente aferente apelurilor de proiecte „Măsuri active de ocupare pentru tineri, inclusiv pentru tineri NEET”

Autoritatea de Management pentru Programul Educație și Ocupare 2021-2027 din cadrul Ministerului Investițiilor și Proiectelor Europene publică [**Lista de întrebări și răspunsuri frecvente aferente apelurilor de proiecte „Măsuri active de ocupare pentru tineri, inclusiv pentru tineri NEET”**.](https://mfe.gov.ro/wp-content/uploads/2024/11/1c4b0a7e673d590e4c9ebe9cb3312c2e.pdf)

\*

Lista plăților PoIDS – 12.11.2024

[**Lista plăților PoIDS – 12.11.2024**](https://mfe.gov.ro/wp-content/uploads/2024/11/20574ef233a238809c703952de34e9ea.xlsx)

\*

Lista plăților PEO la 12.11.2024

[**Lista plăților PEO la 12.11.2024**](https://mfe.gov.ro/wp-content/uploads/2024/11/87a8203be1590cd35a7f3a66ebc6d14b.xlsx)

\*

PEO: Lista finală a proiectelor selectate la finanțare după soluționarea contestațiilor în etapa de evaluare tehnică și financiară calitativă (ETFC) pentru apelul de proiecte Primul student din familie – Regiuni mai puțin dezvoltate

Autoritatea de Management pentru Programul Educație și Ocupare (PEO) 2021–2027 publică [**Lista finală a proiectelor selectate la finanțare după soluționarea contestațiilor în etapa de evaluare tehnică și financiară calitativă (ETFC) pentru apelul de proiecte Primul student din familie – Regiuni mai puțin dezvoltate PEO/291/PEO\_P6/OP4/ESO4.6/PEO\_A40.**](https://mfe.gov.ro/wp-content/uploads/2024/11/b5081391995af6171deb266f4d3cc103.pdf)

Începând cu data prezentului anunț, solicitanții vor primi prin sistemul informatic MySMIS 2021+ notificarea privind rezultatul procesului de soluționare a contestațiilor pentru etapa de evaluare

\*

Lista plăților PEO la 11.11.2024

[**Lista plăților PEO la 11.11.2024**](https://mfe.gov.ro/wp-content/uploads/2024/11/1f80af705ede7517fde3a7a71c7725f1.xlsx)

\*

PoIDS: Listele intermediare ale proiectelor aprobate, ca urmare a finalizării procesului de evaluare tehnică şi financiară calitativă (ETFC) pentru apelul de proiecte  „Comunități de Seniori” – Regiuni mai puțin dezvoltate PIDS/65/PIDS\_P6/OP4

Autoritatea de Management pentru Programul Incluziune și Demnitate Socială (PoIDS) 2021 – 2027 publică **Listele intermediare ale proiectelor aprobate, ca urmare a finalizării procesului de evaluare tehnică şi financiară calitativă (ETFC) pentru apelul de proiecte:**

[**„Comunități de Seniori” – Regiuni mai puțin dezvoltate PIDS/65/PIDS\_P6/OP4**](https://mfe.gov.ro/wp-content/uploads/2024/11/8c43399ac61cc56876bd0a06f4770a71.zip)

Începând cu data 13.11.2024, solicitanții ale căror cereri de finanțare au fost admise în această etapă vor primi, prin sistemul electronic MySMIS 2021, decizia privind rezultatul procesului de evaluare tehnică şi financiară calitativă (ETFC).

Solicitantul poate contesta rezultatul evaluării cererii lui de finanţare o singură dată pentru fiecare etapă. Contestaţiile se vor depune de solicitant în sistemul MySMIS 2021+ în termenul precizat in cadrul deciziei privind rezultatul evaluării tehnice şi financiare calitative (ETFC).

**AM PoIDS informează beneficiarii că, în cazul proiectelor pentru care nu se contestă rezultatul procesului de evaluare, procesul de contractare demarează după publicarea listelor intermediare a proiectelor admise la finanțare.**

**În cazul  proiectelor pentru care se contestă rezultatul procesului de evaluare, procesul de contractare demarează după soluționarea contestațiilor și publicarea listei finale a proiectelor admise la finanțare.** Astfel, ca urmare a celor menționate mai sus, beneficiarii care se regăsesc pe lista intermediară a proiectelor admise la finanțare și care nu intenționează să conteste rezultatul obținut în urma procesului de evaluare, sunt rugați să transmită o informare către adresa de e-mail: [**cabinet.fse@mfe.gov.ro**](mailto:cabinet.fse@mfe.gov.ro) in vederea demarării procesului de contractare.

\*

PDD: Instrucțiunea nr. 11/07.11.2024 privind măsuri destinate monitorizării implementării proiectelor finanţate prin Programul Dezvoltare Durabilă

Autoritatea de management pentru Programul Dezvoltare Durabilă (AM PDD) publică [**Instrucțiunea nr. 11/07.11.2024 privind măsuri destinate monitorizării implementării proiectelor finanţate prin Programul Dezvoltare Durabilă**.](https://mfe.gov.ro/wp-content/uploads/2024/11/3faf0ac876b5afa4beab37e851b6381d.zip)

\*

Sursa: MIPE - https://mfe.gov.ro/anunturi-autoritati-de-management-2021-2027/

🏵🏵🏵

PNRR

Anunțuri PNRR

PNRR: Calendarul apelurilor actualizat la data de 30.10.2024

[PNRR: Calendarul apelurilor actualizat la data de 30.10.2024](https://mfe.gov.ro/wp-content/uploads/2024/11/13b9c64937d2c1d791083ae9852c80b7.xlsx)

\* Datele sunt transmise de coordonatorii de reforme și investiții și au titlu estimativ

PNRR. Finanțat de Uniunea Europeană - UrmătoareaGenerațieUE

Sursa: https://mfe.gov.ro/category/anunturi-pnrr/

🏵🏵🏵

Consultări Publice

Ghid în consultare publică: Apel de selecție a beneficiarilor de servicii suport pentru digitalizare, destinat autorităților publice locale prin intermediul EDIH DIGIVEST

Consorțiul DIGIVEST, format din **ADR Vest** (lider de proiect), **Clusterul Regional Tehnologia Informațiilor și a Comunicațiilor**și **Asociația Tehimpuls,** lansează astăzi, 12 noiembrie 2024, în consultare publică,**Ghidul pentru apelul de selecție a beneficiarilor de servicii suport pentru digitalizare​, destinat autorităților publice locale.**

Apelul prezent este dedicat exclusiv autorităților publice locale, conform ghidului. Serviciile oferite în cadrul acestui apel nu implică costuri din partea autorităților publice locale selectate, fiind finanțate 100% prin acest apel. Aceste servicii au ca scop pregătirea autorităților publice locale pentru adoptarea tehnologiilor digitale și evaluarea situației actuale privind digitalizarea.

Serviciile care nu implică costuri din partea autorităților publice locale sunt oferite unui număr limitat de APL-uri.

Obiectivul **DIGIVEST** este de a facilita **dezvoltarea ecosistemului de inovare al Regiunii Vest** prin accelerarea transformării digitale a IMM-urilor si autorităților publice locale.

În acest scop, **DIGIVEST**, va furniza un mix de servicii de suport pentru inovare:

* *acces la ecosistemul regional, național sau european de inovare digitală;*
* *servicii de dezvoltare a abilităților digitale;*
* *posibilitatea de testare a noilor tehnologii și soluții digitale;*
* *acces la finanțare pentru transformarea digitală;*

Documentul supus consultării publice conține informații importante referitoare la eligibilitate, criterii de selecție și procesul de livrare al serviciilor.

**Perioada de consultare** **publică este de 5 zile calendaristice de la data publicării pe site-ul DIGIVEST, până în data de 18.11.2024, ora 12:00.**​

Accesează ghidul [**aici**](https://www.digivest.ro/wp-content/uploads/2024/11/DIGIVEST_GHID_APL_-CONSULTARE-PUBLICA.pdf)​.

Observațiile și propunerile pe marginea ghidului pot fi transmise prin e-mail pe adresa [office@digivest.ro.](mailto:office@digivest.ro)

Sursa: https://adrvest.ro/ghid-in-consultare-publica-apel-de-selectie-a-beneficiarilor-de-servicii-suport-pentru-digitalizare-destinat-autoritatilor-publice-locale-prin-intermediul-edih-digivest/

\*

Consultare publică, PDD: Ghidul Solicitantului pentru sprijinirea măsurilor de îmbunătățire a sistemului de răspuns la risc

Ministerul Investițiilor și Proiectelor Europene, prin Autoritatea de Management pentru Programul Dezvoltare Durabilă (PDD), lansează în consultare publică[**Ghidul Solicitantului pentru sprijinirea măsurilor de îmbunătățire a sistemului de răspuns la risc**,](https://mfe.gov.ro/wp-content/uploads/2024/11/25f079bbb26547ca6b6b12f6600e0784.zip) Prioritatea 3 – Promovarea adaptării la schimbările climatice şi managementul riscurilor, Obiectivul Specific: RSO2.4. Promovarea adaptării la schimbările climatice și prevenirea riscurilor de dezastre și reziliență, pe baza unor abordări ecosistemice (FEDR), Acțiunea 3.2 Îmbunătățirea sistemului de răspuns la risc.

**Propunerile și sugestiile publicului pot fi trimise la sediul din Șos. București-Ploiești, nr. 1 – 1B, Victoria Office – Intrarea Menuetului, nr. 7, București, sector 1 și/sau pe adresa de email:**[**secretariat.dgpim@mfe.gov.ro**](mailto:secretariat.dgpim@mfe.gov.ro)**, în termen de 15 zile lucrătoare de la data prezentului anunț.**

\*

PTJ - consultare publică: Sprijin pentru ecologizarea și reconversia imobilelor afectate de activități economice în declin sau în transformare

Agenția pentru Dezvoltare Regională Vest, în calitate de Organism Intermediar pentru Programul Tranziție Justă în județul Hunedoara, anunță lansarea în consultare publică  a Ghidul Solicitantului pentru acțiunea „Sprijin pentru ecologizarea și reconversia imobilelor afectate de activități economice în declin sau în transformare”.

Ghidul se aplică pentru acțiuni care vizează reducerea poluării și generarea de locuri de muncă durabile prin reintroducerea în circuitul economico-socio-cultural a siturilor dezafectate rezultate din declinul și / sau transformarea unor sectoare economice.

Obiectivul va fi realizat, cu respectarea principiului poluatorul plătește, prin măsuri de investiții în remedierea sau decontaminarea și reconversia siturilor contaminate / imobile industriale dezafectate, prin reintegrarea acestora în circuitul economico-socio-cultural prin proiecte de regenerare urbană sau prin valorificarea lor pentru infrastructuri verzi.

Ghidul solicitantului poate fi consultat [aici](https://adrvest.ro/programul-tranzitie-justa_sprijin-pentru-ecologizare/).

Întrebările, propunerile și observațiile pot fi trimise pe adresa de email: [secretariat.dgtjce@mfe.gov.ro](mailto:secretariat.dgtjce@mfe.gov.ro), până în 29 noiembrie 2024.

Sursa: https://adrvest.ro/ptj-consultare-publica-sprijin-pentru-ecologizarea-si-reconversia-imobilelor-afectate-de-activitati-economice-in-declin-sau-in-transformare/

\*

Sursa: MIPE - https://mfe.gov.ro/anunturi-autoritati-de-management-2021-2027/

🏵🏵🏵

Apeluri – Finanțări

PTJ: Ordinul MIPE nr. 6999/14.11.2024 pentru modificarea anexei 4 la Ghidul Solicitantului Asistență Tehnică

Autoritatea de Management pentru Programul Tranziție Justă (AMPTJ) publică [**Ordinul MIPE nr. 6999/14.11.2024 pentru modificarea anexei 4 la Ghidul Solicitantului Asistență Tehnică**.](https://mfe.gov.ro/wp-content/uploads/2024/11/21e219ca07e53b10bf0bd14ab18dd218.pdf)

\*

PEO: actualizează Ghidul Solicitantului Condiții Specifice Leadership Universitar pentru transfer de cunoaștere și tehnologie (LEADERSHIP TT)

Autoritatea de Management pentru Programul Educație și Ocupare (PEO) din cadrul Ministerului Investițiilor și Proiectelor Europene publică un [**corrigendum**](https://mfe.gov.ro/wp-content/uploads/2024/11/321ba27961ef864309eee6ca4be6a994.pdf)la **Ghidul Solicitantului Condiții Specifice Leadership Universitar pentru transfer de cunoaștere și tehnologie (LEADERSHIP TT)**, Obiectivul specific ESO4.5. Îmbunătățirea calității, a caracterului incluziv, a eficacității și a relevanței sistemelor de educație și formare pentru piața muncii, inclusiv prin validarea învățării non-formale și informale, pentru a sprijini dobândirea de competențe-cheie, inclusiv de competențe de antreprenoriat și digitale, precum și prin promovarea introducerii sistemelor de formare duală și a sistemelor de ucenicie (FSE+), Prioritatea P7 Creșterea calității ofertei de educație și formare profesională pentru asigurarea echității sistemului si o mai bună adaptare la dinamica pieței muncii și la provocările inovării și progresului tehnologic, Acțiunea: 7.e.5. Dezvoltarea și implementarea unor programe universitare, la solicitarea agenților economici, organizațiilor de CDI, pentru o ofertă a universităților adaptată la solicitările pieței muncii și care să sprijine tranziția verde și tranziția digitală, aprobat prin Ordinul ministrului investițiilor și proiectelor europene nr. 6497/2024.

\*

PDD: Erată pentru îndreptarea unei erori materiale cuprinse în Anexa 4 – Model Contract de Finanțare la Ghidul Solicitantului Condiții de accesare a finanțării pentru proiectele etapizate din sectorul energiei

Ministerul Investițiilor și Proiectelor Europene, prin Autoritatea de Management pentru Programul Dezvoltare Durabilă (PDD), publică o [**erată pentru îndreptarea unei erori materiale cuprinse în Anexa 4 – Model Contract de Finanțare**](https://mfe.gov.ro/wp-content/uploads/2024/11/2d89893cf8a417d29155bccd70aac956.pdf) la **Ghidul Solicitantului Condiții de accesare a finanțării pentru proiectele etapizate din sectorul energiei**, Prioritatea 4 – Promovarea eficienței energetice, a sistemelor și rețelelor inteligente de energie și reducerea emisiilor de gaze cu efect de seră, Acțiunea 4.3. – Reducerea emisiilor de GES și creşterea eficienţei energetice în sistemele de distribuție și transport a energiei termice, Acțiunea 4.4. – Promovarea utilizării surselor de energie regenerabilă și Acțiunea 4.5 – Sisteme și rețele inteligente de energie.

Sursa: MIPE - https://mfe.gov.ro/anunturi-autoritati-de-management-2021-2027/

🏵🏵🏵

Din Actualitatea Europeană

Comisia propune un portal unic de declarații digitale pentru a reduce sarcina administrativă pentru detașarea lucrătorilor

Astăzi, 13 noiembrie, Comisia a propus crearea unui [**portal unic de declarații digitale pentru întreprinderile care prestează servicii**](https://single-market-economy.ec.europa.eu/publications/proposal-public-interface-declaring-posted-workers_en) și care trimit temporar lucrători într-un alt stat membru, cunoscut sub numele de „lucrători detașați”.

Piața unică a UE numără 5 milioane de lucrători detașați. Una dintre principalele bariere administrative cu care se confruntă angajatorii lor este gestionarea unei documentații multiple și diverse în fiecare stat membru.

Statele membre vor putea utiliza interfața publică în mod voluntar. În statele membre care aleg să facă acest lucru, noul portal unic pentru declarații digitale va **reduce costurile administrative pentru întreprinderi atunci când își detașează** lucrătorii în străinătate. Acest lucru va contribui la obiectivul Comisiei de a reduce sarcina de raportare a întreprinderilor cu 25 %, astfel cum se subliniază în comunicarea sa privind „Competitivitatea pe termen lung a UE”, menținând totodată pe deplin nivelul ridicat existent de protecție a drepturilor lucrătorilor detașați consacrat în legislația UE și în legislația națională.

Propunerea va permite, de asemenea, o mai bună respectare a normelor existente, permițând **asigurarea unei mobilități echitabile,** în conformitate cu standarde ridicate de protecție a lucrătorilor. Pentru a spori transparența, statele membre pot trimite o copie a declarației și lucrătorilor detașați.

Instrumentul propus de Comisie:

* **Reducerea sarcinii administrative pentru detașarea lucrătorilor:**Un portal unic pentru declarații digitale va permite prestatorilor de servicii să utilizeze un singur formular în loc să utilizeze 27 de formulare naționale diferite. În medie, acest lucru va reduce cu 73 % timpul petrecut cu declarațiile. Acest formular unic va fi disponibil în toate limbile oficiale ale UE. Informațiile solicitate sunt raționalizate la aproximativ 30 de puncte de date. Acesta va oferi un ghișeu unic ușor de utilizat pentru declararea lucrătorilor detașați în UE. Acest lucru va facilita respectarea de către întreprinderi a obligațiilor de declarare către autoritățile naționale competente.
* **Consolidarea cooperării între statele membre:**Noul portal va face parte din Sistemul de informare al pieței interne (IMI). În prezent, statele membre utilizează deja IMI atunci când lansează cereri de informații sau solicită asistență reciprocă pentru a monitoriza respectarea normelor privind detașarea lucrătorilor. Noua interfață publică se va baza, de asemenea, pe soluțiile tehnice deja instituite pentru declarația electronică a lucrătorilor detașați din transportul rutier, în cazul în care o interfață publică electronică, care este, de asemenea, conectată la IMI, este deja disponibilă din 2022.
* **Sprijinirea protecției lucrătorilor:**Simplificarea procesului de depunere și actualizare a declarațiilor de detașare va reduce cazurile de nerespectare a normelor privind detașarea și va spori transparența detașărilor. Aceasta va facilita efectuarea unor inspecții eficace și specifice de către statele membre, contribuind la protecția drepturilor lucrătorilor detașați.

**Contextul**

Libertatea de a presta servicii include dreptul întreprinderilor de a presta servicii într-un alt stat membru, prin detașarea temporară a lucrătorilor în statul respectiv. În acest sens, prestatorii de servicii trebuie să respecte condițiile de încadrare în muncă din statul membru respectiv, astfel cum sunt prevăzute în [Directiva 96/71/CE](https://eur-lex.europa.eu/legal-content/EN/ALL/?uri=celex%3A31996L0071) privind detașarea lucrătorilor. Statele membre trebuie să lucreze în strânsă cooperare și să își acorde asistență reciprocă pentru a facilita monitorizarea respectării acestor condiții de muncă și de încadrare în muncă. În plus, [Directiva 2014/67/UE](https://eur-lex.europa.eu/eli/dir/2014/67/oj) privind asigurarea respectării aplicării Directivei 96/71/CE prevede posibilitatea ca statele membre să impună prestatorilor de servicii stabiliți într-un alt stat membru obligația de a depune o simplă declarație de detașare la autoritățile naționale competente din statul membru destinatar, care să conțină informațiile relevante necesare pentru a permite controale faptice la locul de muncă.

Anunțată pentru prima dată în actualizarea noii Strategii industriale 2020, această acțiune a făcut parte din comunicarea din martie 2024 intitulată „Deficitul de forță de muncă și de competențe în UE: un plan de acțiune”. În acest plan, Comisia a anunțat că va promova punerea în aplicare pe scară largă a unui format electronic comun pentru declarațiile lucrătorilor detașați, completat de dezvoltarea unui portal multilingv digital prin care întreprinderile pot depune declarații de detașare pentru statele membre care decid să utilizeze acest instrument. Inițiativa a fost anunțată și în programul de lucru al Comisiei pentru 2024.

**Pentru mai multe informații**

[Propunere de regulament](https://single-market-economy.ec.europa.eu/publications/proposal-public-interface-declaring-posted-workers_en) al Parlamentului European și al Consiliului privind o interfață publică conectată la Sistemul de informare al pieței interne pentru declarația de detașare a lucrătorilor și de modificare a Regulamentului (UE) nr. 1024/2012

[Întrebări și răspunsuri;A](https://ec.europa.eu/commission/presscorner/detail/en/qanda_24_5785)

[Fișă informativă](https://ec.europa.eu/commission/presscorner/detail/en/fs_24_5825)

\*Această pagină a fost tradusă prin traducere automată. Comisia Europeană nu își asumă nicio responsabilitate în ceea ce privește calitatea și acuratețea acestei traduceri.

\*

Booking trebuie să respecte acum Actul legislativ privind piețele digitale

Booking trebuie să respecte acum Actul legislativ privind piețele digitale.

Începând de astăzi, 14 noiembrie, Booking Holdings Inc. (BHI), desemnată drept controlor de acces la 13 mai 2024, trebuie să se asigure că serviciul său de intermediere online, Booking.com, respectă toate obligațiile relevante prevăzute în [Actul legislativ privind piețele digitale (DMA).](https://digital-markets-act.ec.europa.eu/index_en)

**Concret, aceasta înseamnă că hotelurile, companiile de închirieri auto și alți furnizori de servicii de călătorie** care depind de Booking.com pentru a ajunge la clienții lor pot începe să se bucure de noi oportunități, de exemplu:

* Așa-numitele **clauze de „paritate” sunt** interzise de Regulamentul privind piețele digitale. Prin urmare, hotelurile, închirierile auto și alți furnizori de servicii care utilizează Booking.com sunt acum liberi să ofere prețuri și condiții diferite (inclusiv mai bune) pe propriul site web sau pe alte canale decât pe Booking.com.
* Booking **nu trebuie să introducă alte măsuri** **cu același efect ca și clauzele de „paritate”.** De exemplu, Booking nu are voie să crească ratele comisioanelor sau să elimine ofertele furnizorilor prin servicii de intermediere online dacă aceștia oferă prețuri diferite pe un alt site decât pe Booking.com. Aceasta înseamnă că alte platforme și furnizori de servicii de călătorie pot concura în condiții mai echitabile, ceea ce duce la inovare și prețuri mai mici.
* Hotelurile și alte servicii de călătorie vor avea **acces în timp real și continuu**la datele pe care ei și clienții lor le generează prin utilizarea Booking.com, oferind acestor companii noi perspective.
* Utilizatorii comerciali pot alege acum să **transfere datele pe care le-au generat pe Booking.com către platforme alternative.** Acest lucru va permite hotelurilor și altor furnizori de servicii de călătorie relevanți să dezvolte oferte mai inovatoare și mai adaptate, poziționându-i mai competitiv pe piață.

Începând de astăzi, Booking trebuie să demonstreze respectarea deplină și efectivă a DMA prin prezentarea măsurilor întreprinse într-un **raport de conformitate.** Versiunea publică a prezentului raport este accesibilă pe [pagina web](https://digital-markets-act-cases.ec.europa.eu/reports/compliance-reports) a Comisiei dedicată Actului legislativ privind piețele digitale . În plus, Booking a prezentat Comisiei **o** **descriere auditată independent** a tehnicilor pe care le utilizează pentru crearea de profiluri ale consumatorilor, împreună cu o versiune neconfidențială a [rapoartelor privind](https://digital-markets-act-cases.ec.europa.eu/reports/consumer-profiling-reports) crearea de profiluri ale consumatorilor. În cele din urmă, Comisia a dispus ca Booking să păstreze toate documentele și informațiile care ar putea fi relevante pentru evaluarea și monitorizarea punerii în aplicare efective și a respectării DMA.

Comisia va analiza acum cu atenție raportul de conformitate și va evalua dacă măsurile puse în aplicare sunt eficace în atingerea obiectivelor obligațiilor relevante în temeiul Regulamentului privind piețele digitale. Evaluarea Comisiei se va baza, de asemenea, pe contribuțiile părților interesate, inclusiv în contextul unui [**atelier public privind conformitatea**din 25 noiembrie 2024,](https://digital-markets-act.ec.europa.eu/events_en)în cadrul căruia Booking este invitată să își prezinte soluțiile.

**Contextul**

Actul legislativ privind piețele digitale urmărește să asigure piețe contestabile și echitabile în sectorul digital. Regulamentul reglementează gatekeeperii, care sunt platforme digitale mari care acționează ca o poartă importantă între utilizatorii comerciali și consumatori, a căror poziție le poate conferi competența de a crea un blocaj în economia digitală.

La [13 mai 2024,](https://ec.europa.eu/commission/presscorner/detail/en/ip_24_2561) Comisia a desemnat Booking drept controlor de acces pentru serviciul său de intermediere online Booking.com. În urma desemnării, Booking a avut la dispoziție șase luni pentru a se conforma tuturor obligațiilor relevante în temeiul RPD, oferind mai multe opțiuni și libertate consumatorilor și utilizatorilor comerciali ai Booking.com.

În cazul în care Comisia consideră că soluțiile Booking nu sunt conforme cu Regulamentul privind piețele digitale, aceasta poate lua măsuri formale de asigurare a respectării legislației utilizând întregul set de instrumente de care dispune. În cazul unei încălcări, Comisia poate impune amenzi de până la 10 % din cifra de afaceri mondială totală a întreprinderii, care pot ajunge până la 20 % în cazul unor încălcări repetate. În plus, în cazul unei neconformități sistematice, Comisia este, de asemenea, împuternicită să adopte măsuri corective suplimentare, cum ar fi obligarea unui gatekeeper să vândă o activitate sau părți ale acesteia sau interzicerea anumitor achiziții de către gatekeeper.

\*Această pagină a fost tradusă prin traducere automată. Comisia Europeană nu își asumă nicio responsabilitate în ceea ce privește calitatea și acuratețea acestei traduceri.

\*

Comisia solicită insistent României, Bulgariei, Spaniei, Letoniei, Maltei și Portugaliei să transpună integral Directiva privind asigurarea auto

Comisia solicită insistent României, Bulgariei, Spaniei, Letoniei, Maltei și Portugaliei să transpună integral Directiva privind asigurarea auto.

Astăzi, 14 noiembrie, Comisia Europeană a decis să trimită avize motivate **Bulgariei** [INFR(2024)0012], **Spaniei** [INFR(2024)0046], **Letoniei** [INFR(2024)0091], **Maltei** [INFR(2024)0097], **Portugaliei** [INFR(2024)0116] și **României** [INFR(2024)0124] pentru că nu au notificat Comisiei transpunerea integrală în legislația națională a Directivei modificate privind asigurarea auto [[Directiva (UE) 2021/2118](https://eur-lex.europa.eu/eli/dir/2021/2118) de modificare a Directivei [2009/103/CE](https://eur-lex.europa.eu/legal-content/RO/TXT/PDF/?uri=CELEX:32009L0103)]. Directiva privind asigurarea auto urmărește să consolideze protecția victimelor accidentelor rutiere în întreaga UE. În acest scop, directiva modificată clarifică domeniul de aplicare al acestei protecții, facilitează controlul asigurării auto obligatorii și instituie un mecanism de despăgubire a victimelor în caz de insolvență a asigurătorului responsabil.

De asemenea, directiva facilitează schimbarea asigurătorului pentru deținătorii de polițe prin asigurarea unui tratament egal și nediscriminatoriu al certificatelor privind istoricul daunelor. Termenul-limită pentru transpunerea directivei în dreptul intern a fost 23 decembrie 2023. La [25 ianuarie 2024](https://ec.europa.eu/commission/presscorner/detail/en/inf_24_286), Comisia a trimis statelor membre în cauză o scrisoare de punere în întârziere pentru că nu au comunicat Comisiei transpunerea integrală a directivei. Dacă nu primește un răspuns satisfăcător, Comisia a decis să emită avize motivate adresate Bulgariei, Spaniei, Letoniei, Maltei, Portugaliei și României. Aceste state au acum la dispoziție două luni pentru a răspunde și a lua măsurile necesare. În caz contrar, Comisia poate decide să sesizeze Curtea de Justiție a Uniunii Europene cu privire la aceste cazuri.

**Context**

Prin pachetul său lunar de decizii în constatarea neîndeplinirii obligațiilor, Comisia Europeană („Comisia”) urmărește acționarea în justiție a statelor membre care nu și-au îndeplinit obligațiile ce le revin în temeiul legislației UE. Aceste decizii, care vizează diverse sectoare și domenii de politică ale UE, au scopul de a asigura aplicarea corespunzătoare a legislației UE, în beneficiul cetățenilor și al întreprinderilor.

[Etapele procedurilor de constatare a neîndeplinirii obligațiilor.](https://ec.europa.eu/info/law/law-making-process/applying-eu-law/infringement-procedure_ro)

Pentru mai multe detalii referitoare la toate deciziile luate, vă rugăm să consultați [registrul deciziilor în constatarea neîndeplinirii obligațiilor.](https://ec.europa.eu/atwork/applying-eu-law/infringements-proceedings/infringement_decisions/?lang_code=ro)

\*

Comisia decide să trimită BULGARIA și ROMÂNIA în fața Curții de Justiție a Uniunii Europene

Comisia decide să trimită BULGARIA și ROMÂNIA în fața Curții de Justiție a Uniunii Europene ca urmare a faptului că nu au colectat și epurat în mod corespunzător apele uzate urbane.

Astăzi, 14 noiembrie, Comisia Europeană a decis să trimită **Bulgaria** și **România** în fața Curții de Justiție a Uniunii Europene pentru neîndeplinirea integrală a obligațiilor de colectare și epurare prevăzute în Directiva privind tratarea apelor urbane reziduale ([Directiva 91/271/CEE](https://eur-lex.europa.eu/legal-content/RO/TXT/?uri=celex%3A31991L0271)). Scopul directivei este de a proteja sănătatea oamenilor și mediul prin prevederea cerinței ca apele uzate urbane să fie colectate și epurate înainte de a fi evacuate în mediu. Orașele (aglomerările urbane) trebuie să creeze infrastructura necesară pentru colectarea și epurarea apelor lor uzate urbane. Apele uzate necolectate sau neepurate pot pune în pericol sănătatea umană și pot polua lacurile, râurile, solul, apele subterane și costiere. Atât Bulgaria, cât și România au beneficiat de derogări pentru a se conforma directivei menționate în temeiul tratatului lor de aderare.

În Bulgaria, 10 mari aglomerări urbane (care au peste 10 000 de locuitori) nu îndeplinesc cerințele prevăzute în directivă referitoare la sistemele de colectare. În 20 de mari aglomerări, apele uzate urbane care intră în sistemele de colectare nu sunt epurate în mod corespunzător. Iar în 30 de mari aglomerări, Bulgaria nu asigură o epurare mai riguroasă înainte de a evacua apele uzate în zone sensibile. Toate aceste aglomerări ar fi trebuit să se conformeze până la 31 decembrie 2010.

În România, 150 de mari aglomerări urbane (care au peste 10 000 de locuitori) nu îndeplinesc cerințele prevăzute în directivă referitoare la sistemele de colectare. În 154 de aglomerări, apele uzate urbane care intră în sistemele de colectare nu sunt epurate în mod corespunzător. Iar în 155 de mari aglomerări, România nu asigură o epurare mai riguroasă înainte de a evacua apele uzate în zone sensibile. Toate aceste aglomerări ar fi trebuit să se conformeze până la 31 decembrie 2015.

Comisia a trimis Bulgariei o scrisoare de punere în întârziere în iulie 2017, urmată de un aviz motivat în mai 2020. Comisia a trimis României o scrisoare de punere în întârziere în iunie 2018, urmată de o scrisoare suplimentară de punere în întârziere în octombrie 2020 și de un aviz motivat în februarie 2022. Scrisoarea suplimentară de punere în întârziere a fost trimisă României pentru a include unele mari aglomerări urbane care nu fuseseră incluse în domeniul de aplicare al scrisorii inițiale de punere în întârziere din iunie 2018. Comisia consideră că eforturile depuse de autoritățile bulgare și române au fost, până în prezent, insuficiente și, prin urmare, trimite Bulgaria și România în fața Curții de Justiție a Uniunii Europene.

**Context**

[Pactul verde european](https://commission.europa.eu/strategy-and-policy/priorities-2019-2024/european-green-deal_ro), prin [obiectivul său ambițios de reducere la zero a poluării](https://ec.europa.eu/commission/presscorner/detail/ro/ip_21_2345), urmărește să protejeze în mod eficace sănătatea umană, să protejeze mediul natural și să atingă neutralitatea climatică. În temeiul Directivei privind tratarea apelor urbane reziduale, statele membre trebuie să dispună de sisteme de colectare pentru toate aglomerările care au cel puțin 2 000 de locuitori.

În cazul în care instituirea unui sistem de colectare nu este justificată, în special pentru că ar implica costuri excesive, pot fi utilizate în schimb sisteme individuale sau alte sisteme adecvate, cu condiția să atingă același nivel de protecție a mediului. Statele membre trebuie, de asemenea, să se asigure că evacuările provenite de la stațiile de epurare a apelor uzate urbane care deservesc aglomerări care au cel puțin 2 000 de locuitori respectă cel puțin nivelul de epurare secundară (constând în epurarea materiilor organice din apele uzate urbane), înainte de a fi evacuate în mediu. În cazul în care o aglomerare își evacuează apele uzate într-o zonă sensibilă, trebuie să se asigure că apele respective sunt supuse unei epurări mai riguroase decât cea secundară.

Deși autoritățile naționale sunt cele care au responsabilitatea principală în ceea ce privește respectarea directivei, Bulgaria și România au beneficiat de o finanțare substanțială din partea UE pentru epurarea apelor uzate urbane prin proiecte din cadrul politicii de coeziune.

**Informații suplimentare**

[Procedura UE de constatare a neîndeplinirii obligațiilor](https://commission.europa.eu/law/application-eu-law/implementing-eu-law/infringement-procedure_en?prefLang=ro)

[Baza de date cu deciziile de constatare a neîndeplinirii obligațiilor](https://ec.europa.eu/atwork/applying-eu-law/infringements-proceedings/infringement_decisions/?lang_code=ro&langCode=RO)

[Pachetul de acțiuni în constatarea neîndeplinirii obligațiilor din noiembrie 2024](https://ec.europa.eu/commission/presscorner/detail/ro/inf_24_5223)


Proceduri de constatare a neîndeplinirii obligațiilor inițiate în ceea ce privește Bulgaria ([INFR(2017)2082](https://ec.europa.eu/atwork/applying-eu-law/infringements-proceedings/infringement_decisions/?lang_code=pt&r_dossier=INFR(2018)4028&langCode=RO&version=v1&typeOfSearch=byDecision&refId=INFR(2017)2082&page=1&size=10&order=desc&sortColumns=decisionDate)) și România ([INFR(2018)2109](https://ec.europa.eu/atwork/applying-eu-law/infringements-proceedings/infringement_decisions/?lang_code=pt&r_dossier=INFR(2018)4028&langCode=EN&version=v1&typeOfSearch=byDecision&refId=INFR(2018)2109&page=1&size=10&order=desc&sortColumns=decisionDate))

[Hartă interactivă a încălcărilor legislației în materie de mediu](https://app.powerbi.com/view?r=eyJrIjoiNzZiNDEzYjktYjM2ZS00MTIxLWIzY2MtNzFlYWQ5NzJlZDVhIiwidCI6ImIyNGM4YjA2LTUyMmMtNDZmZS05MDgwLTcwOTI2ZjhkZGRiMSIsImMiOjh9)

\*

UE sporește gradul de pregătire în materie de apărare prin acordarea, în premieră, a unui sprijin financiar pentru achizițiile publice în comun în domeniul apărării

Comisia a aprobat finanțarea a cinci proiecte transfrontaliere pentru a sprijini achiziții publice mai coordonate și mai eficiente în domeniul apărării între statele membre ale UE.

Pus în aplicare în cadrul [Instrumentului european de consolidare a industriei de apărare prin achiziții publice în comun](https://defence-industry-space.ec.europa.eu/eu-defence-industry/edirpa-procuring-together-defence-capabilities_en) (EDIRPA), fiecare dintre cele 5 proiecte selectate va primi 60 de milioane EUR, reprezentând o finanțare totală de 300 de milioane EUR.

Asigurând un raport costuri-beneficii mai bun prin economii de scară, achizițiile publice în comun vor face capabilitățile de apărare critice mai accesibile pentru forțele armate ale statelor membre. Cu produse achiziționate în comun, forțele armate ale statelor membre vor avea o interoperabilitate îmbunătățită. Perspectivele mai clare și o mai mare previzibilitate, care vin cu contracte mai mari, vor consolida industria europeană și îi vor permite să își adapteze capacitatea de producție la nevoile de apărare ale Europei. În ansamblu, achizițiile publice în comun vor consolida pregătirea pentru apărare în statele membre ale UE.

**Mobilizarea achizițiilor publice de produse din domeniul apărării în valoare de peste 11 miliarde EUR pentru forțele armate ale statelor membre**

Marcând o nouă eră în cooperarea europeană în domeniul apărării, Comisia a anunțat primele proiecte finanțate vreodată de UE care sprijină achizițiile publice în comun de produse critice din domeniul apărării de către statele membre, în trei domenii:

* **Achiziționarea de sisteme de apărare antiaeriană și antirachetă**

Două proiecte vor consolida capabilitățile comune de apărare aeriană și antirachetă. Proiectul „MISTRAL” sprijină achiziționarea în comun de sisteme de apărare aeriană cu rază foarte scurtă de acțiune „Mistral” de către nouă state membre (FR, BE, CY, EE, ES, HU, SI, RO, DK). Un alt proiect, „JAMIE” (pentru „Inițiativa comună de apărare împotriva rachetelor aeriene în Europa”), va avea ca rezultat achiziționarea în comun a sistemelor de apărare aeriană cu rază medie de acțiune IRIS-T SLM de către șase state membre (DE, SI, BG, AT, EE, LV). Acestea sunt sisteme de protecție împotriva amenințărilor aeriene, cum ar fi aeronavele de luptă, elicopterele de atac și sistemele aeriene fără pilot.

* **Achiziționarea de vehicule blindate moderne**

EDIRPA va sprijini, de asemenea, achiziționarea de către patru state membre (FI, LV, SE, DE) a sistemului comun de vehicule blindate (CAVS), un transportator blindat modern pentru transportul protejat al trupelor. Vehiculele blindate moderne oferă performanțe ridicate și mobilitate fără precedent.

* **Achiziționarea de muniție**

În alte două proiecte, EDIRPA va sprijini achiziționarea în comun a diferitelor tipuri de muniție de artilerie de 155 mm, și anume proiectul „CPoA 155mm” care implică șase state membre (NL, IT, PL, LT, DK, HR) și proiectul „HE 155mm” care implică patru state membre (DE, DK, NL, EE).

Cele cinci proiecte selectate reprezintă o valoare combinată a achizițiilor publice de peste 11 miliarde EUR, ilustrând efectul de levier ridicat al finanțării din partea UE. Investiția de 300 de milioane EUR a EDIRPA a stimulat un angajament de peste 36 de ori mai mare, demonstrând eficacitatea programului în stimularea unor investiții substanțiale în domeniul apărării în întreaga UE.

Cele cinci proiecte EDIRPA selectate, pentru toate cele trei domenii, vor intra acum în etapa de pregătire a acordului de grant, care implică o coordonare detaliată între Comisie și consorțiile de autorități publice ale statelor membre.

Pe lângă proiectele selectate, au fost depuse și alte propuneri promițătoare. Acestea au fost adăugate pe o **listă de rezervă,** astfel încât să poată fi identificate pentru o eventuală finanțare viitoare. De exemplu, statele membre implicate în aceste propuneri ar putea încerca să le sprijine financiar prin transferarea fondurilor UE neutilizate care le-au fost alocate în cadrul gestiunii partajate.

**Număr impresionant de state membre ale UE participante**

Proiectele EDIRPA selectate implică 20 de state membre, dintre care unele se vor angaja pentru prima dată în proiecte comune de achiziții publice în domeniul apărării. Acest lucru reflectă rolul EDIRPA în încurajarea colaborării între statele membre pentru a aborda lacunele critice în materie de capabilități, în special cele exacerbate de transferul de produse din domeniul apărării către Ucraina. În medie, șase state membre participă la fiecare proiect – dublând cerința legală minimă a trei state membre – demonstrând interesul față de o abordare europeană mai unificată a achizițiilor publice în domeniul apărării.

**Sprijinirea Ucrainei**

Majoritatea proiectelor selectate includ, de asemenea, achiziții de produse din domeniul apărării destinate Ucrainei, inclusiv sisteme de apărare antiaeriană și antirachetă și muniție, care consolidează capabilitățile de apărare ale țării în contextul agresiunii în curs a Rusiei.

**Contextul**

Selecția proiectelor EDIRPA vine ca răspuns la cererile de propuneri lansate de Comisie în martie 2024. Odată cu adoptarea EDIRPA și cu punerea sa ulterioară în aplicare prin intermediul programului de lucru, precum și cu lansarea cererilor de propuneri respective, Uniunea stimulează pentru prima dată statele membre și Norvegia să achiziționeze în comun produse din domeniul apărării, care să răspundă celor mai urgente și critice nevoi, în special celor amplificate de agresiunea Rusiei împotriva Ucrainei. Agregarea cererii oferă previzibilitate și, prin urmare, stimulează industria să își intensifice capacitatea de producție și va îmbunătăți interoperabilitatea forțelor armate naționale.

Programul de lucru al EDIRPA sprijină achizițiile publice în comun în trei domenii: 1) muniție, 2) apărare antiaeriană și antirachetă și 3) platforme și înlocuirea sistemelor preexistente. Aceste priorități de finanțare au fost stabilite împreună cu statele membre pentru a răspunde nevoilor urgente în materie de apărare și pentru a reface stocurile de apărare.

Până la termenul de depunere de 25 iulie 2024, Comisia a primit în total 12 propuneri, ceea ce demonstrează interesul semnificativ din partea statelor membre și a Norvegiei. Serviciile Comisiei au verificat admisibilitatea și eligibilitatea propunerilor primite și le-au evaluat în conformitate cu dispozițiile Regulamentului EDIRPA.

Programul EDIRPA este un instrument pe termen scurt adoptat în urma agresiunii Rusiei împotriva Ucrainei și menit să dureze până în 2025, cu scopul de a stimula cooperarea pentru cele mai urgente produse din domeniul apărării. Programul sprijină achiziționarea de capabilități de apărare de către forțele armate ale statelor membre și ale Norvegiei. Bugetul EDIRPA nu plătește pentru produsele din domeniul apărării, ci compensează statele membre pentru costurile administrative suplimentare aferente achiziționării în comun. În martie 2024, Comisia a prezentat propunerea privind un program european al industriei de apărare (EDIP) pentru a extinde logica EDIRPA după 2025, pentru a continua agregarea cererii europene și pentru a spori interoperabilitatea.

**Pentru mai multe informații**

[Fișa informativă „MISTRAL”](https://defence-industry-space.ec.europa.eu/edirpa-mistral_en)

[Fișa informativă „CAVS”](https://defence-industry-space.ec.europa.eu/edirpa-cavs_en)

[Fișa informativă „CPoA 155 mm”](https://defence-industry-space.ec.europa.eu/edirpa-cpoa155mm_en)

[Fișa informativă „HE 155mm”](https://defence-industry-space.ec.europa.eu/edirpa-he-155mm_en)

[Fișa informativă „JAMIE”](https://defence-industry-space.ec.europa.eu/edirpa-jamie_en)

[Pagina web a EDIRPA](https://defence-industry-space.ec.europa.eu/eu-defence-industry/edirpa-procuring-together-defence-capabilities_en)

[Q&A EDIRPA](https://ec.europa.eu/commission/presscorner/detail/en/qanda_24_1496)

[Comunicat de presă, 15 martie 2024](https://ec.europa.eu/commission/presscorner/detail/en/ip_24_1495)

[Programul de lucru al EDIRPA](https://defence-industry-space.ec.europa.eu/edirpa-work-programme_en)

[Regulamentul EDIRPA](https://eur-lex.europa.eu/eli/reg/2023/2418/oj)

\*Această pagină a fost tradusă prin traducere automată. Comisia Europeană nu își asumă nicio responsabilitate în ceea ce privește calitatea și acuratețea acestei traduceri.

\*

Comisia aprobă o măsură de ajutor de stat în valoare de 790 de milioane EUR acordată de România pentru a sprijini închiderea minelor de cărbune din Valea Jiului

Comisia aprobă o măsură de ajutor de stat în valoare de 790 de milioane EUR acordată de România pentru a sprijini închiderea minelor de cărbune din Valea Jiului.

Comisia Europeană a aprobat, în temeiul normelor UE privind ajutoarele de stat, o măsură a statului român în valoare de 790 de milioane EUR (aproximativ 3,9 miliarde RON) pentru acoperirea costurilor excepționale generate de închiderea a patru mine de cărbune necompetitive din Valea Jiului (Lonea, Lupeni, Livezeni și Vulcan).

**Măsura notificată de România**

România a notificat Comisiei o măsură în valoare de 790 de milioane EUR (aproximativ 3,9 miliarde RON) privind acordarea unui ajutor pentru a acoperi costurile excepționale generate de închiderea a patru mine de cărbune necompetitive (Lonea, Lupeni, Livezeni și Vulcan). Această măsură va ajuta România să elimine treptat producția de cărbune până în 2032, în conformitate cu angajamentul obligatoriu asumat în [Planul național de redresare și reziliență](https://commission.europa.eu/business-economy-euro/economic-recovery/recovery-and-resilience-facility/country-pages/romanias-recovery-and-resilience-plan_en) și în [Planul teritorial pentru o tranziție justă](https://ec.europa.eu/regional_policy/whats-new/newsroom/12-09-2022-eu-cohesion-policy-eur2-14-billion-for-a-just-climate-transition-in-romania_en). Beneficiarul va fi Societatea Complexul Energetic Valea Jiului S.A., care gestionează cele patru mine și centrala electrică Paroșeni, cu scopul de a închide activitatea minieră.

Măsurile acoperă (i) costurile sociale pentru lucrătorii care și-au pierdut sau își vor pierde locurile de muncă din cauza închiderii minelor și (ii) costurile legate de lucrările de siguranță și reabilitare necesare pentru închiderea celor patru mine, în special cele privind măsurile necesare pentru securizarea puțurilor de mină, repararea daunelor cauzate de minerit asupra mediului și recultivarea terenurilor după închiderea celor patru mine. Acest ajutor acoperă costurile eligibile suportate în perioada 1 octombrie 2023-31 decembrie 2032.

Autoritățile române s-au angajat să numească un consultant independent care va monitoriza extracția cărbunelui pentru a se asigura că aceasta se limitează strict la ceea ce este necesar pentru siguranța publică, de exemplu pentru a evita autoaprinderea, și care va furniza rapoarte anuale în acest sens.

**Evaluarea Comisiei**

Comisia a evaluat măsura în temeiul normelor UE privind ajutoarele de stat, în special articolul 4 din [Decizia 2010/787/UE a Consiliului privind ajutorul de stat pentru facilitarea închiderii minelor de cărbune necompetitive](https://eur-lex.europa.eu/legal-content/RO/TXT/?uri=CELEX:32010D0787) (denumită în continuare „decizia Consiliului”). Comisia a constatat că măsura este compatibilă cu piața internă, deoarece ajutorul nu depășește costurile excepționale, acestea nefiind legate de producția curentă, care decurg din închiderea organizată și irevocabilă a celor patru mine până cel târziu în 2032.

Având în vedere aceste considerente, Comisia a aprobat măsura notificată de România în temeiul normelor UE privind ajutoarele de stat.

**Context**

[Decizia 2010/787/UE a Consiliului](https://eur-lex.europa.eu/legal-content/RO/TXT/?uri=uriserv:OJ.L_.2010.336.01.0024.01.ENG) oferă orientări cu privire la modul în care Comisia ar trebui să evalueze compatibilitatea ajutorului de stat pentru a facilita închiderea minelor de cărbune necompetitive. În acest cadru, statele membre pot oferi sprijin prin acoperirea costurilor excepționale relevante enumerate în anexa la decizia Consiliului.

Închiderea minelor necompetitive este, de asemenea, aliniată la obiectivele și țintele importante ale UE stabilite în [Pactul verde european](https://commission.europa.eu/strategy-and-policy/priorities-2019-2024/european-green-deal_ro) și la alte modificări recente în materie de reglementare în domeniul energiei și al mediului. Prin Comunicarea privind [Pactul verde european](https://commission.europa.eu/strategy-and-policy/priorities-2019-2024/european-green-deal_ro) din 2019, Comisia a stabilit un obiectiv de zero emisii nete de gaze cu efect de seră până în 2050, acest obiectiv fiind înscris în Regulamentul de instituire a cadrului pentru realizarea neutralității climatice. În vigoare din iulie 2021, acest regulament a introdus, de asemenea, obiectivul intermediar de reducere a emisiilor nete de gaze cu efect de seră cu cel puțin 55 % până în 2030. Prin [adoptarea propunerilor legislative „Pregătiți pentru 55”](https://ec.europa.eu/commission/presscorner/detail/ro/IP_23_4754), UE a instituit obiective climatice obligatorii din punct de vedere juridic care acoperă toate sectoarele-cheie ale economiei.

Versiunea neconfidențială a deciziei (cu numărul de caz SA.111282) va fi disponibilă în [Registrul ajutoarelor de stat](https://competition-cases.ec.europa.eu/search), pe site-ul web al Comisiei privind [concurența](https://competition-policy.ec.europa.eu/index_en), de îndată ce vor fi fost soluționate eventualele probleme legate de confidențialitate. Buletinul informativ electronic [Competition Weekly e-News](https://ec.europa.eu/newsroom/comp/newsletter-archives/view/service/2012) conține lista deciziilor referitoare la ajutoare de stat publicate recent pe internet și în Jurnalul Oficial.

\*

Previziunile economice din toamna anului 2024: O revenire treptată într-un mediu nefavorabil

Previziunile economice din toamna anului 2024: O revenire treptată într-un mediu nefavorabil.

[**Fișa de țară pentru România este disponibilă aici.**](https://economy-finance.ec.europa.eu/economic-surveillance-eu-economies/romania/economic-forecast-romania_en)

După o perioadă prelungită de stagnare, economia UE revine la o creștere modestă, în timp ce procesul de dezinflație continuă. Previziunile de toamnă ale Comisiei Europene estimează o creștere a PIB-ului în 2024 de 0,9 % în UE și de 0,8 % în zona euro. Se estimează că activitatea economică se va accelera la 1,5 % în UE și la 1,3 % în zona euro în 2025 și la 1,8 % în UE și la 1,6 % în zona euro în 2026.

Se estimează că inflația totală în zona euro se va înjumătăți în 2024, de la 5,4 % în 2023 la 2,4 %, înainte de a scădea treptat la 2,1 % în 2025 și la 1,9 % în 2026. Se estimează că la nivel de UE procesul de dezinflație va fi și mai accentuat în 2024, inflația totală scăzând la 2,6 %, de la 6,4 % în 2023, și va continua să scadă la 2,4 % în 2025 și la 2,0 % în 2026.

**Creșterea economică se va accelera pe măsură ce consumul se va intensifica și investițiile își vor relua creșterea**

După reluarea creșterii economice în primul trimestru al anului 2024, economia UE a continuat să se extindă pe parcursul trimestrelor doi și trei într-un ritm constant, deși modest.

Creșterea ocupării forței de muncă și redresarea salariilor reale au continuat să sprijine veniturile disponibile, dar consumul gospodăriilor a fost limitat. Un cost al vieții încă mare și incertitudinea sporită în urma expunerii repetate la șocuri extreme, la care se adaugă stimulentele financiare pentru a economisi în contextul unor rate mari ale dobânzii, au determinat gospodăriile să economisească o parte tot mai mare din veniturile lor. În același timp, investițiile au dezamăgit, existând o contracție profundă și amplă în toate statele membre și pentru toate categoriile de active în prima jumătate a anului 2024.

Limitarea consumului pare să se relaxeze. Pe măsură ce puterea de cumpărare a salariilor se redresează treptat, iar ratele dobânzilor scad, consumul urmează o traiectorie ascendentă. Se estimează că investițiile își vor relua creșterea pe fondul bilanțurilor solide ale întreprinderilor, al redresării profiturilor și al îmbunătățirii condițiilor de creditare. Impulsul generat de Mecanismul de redresare și reziliență și de alte fonduri ale UE va stimula o creștere a investițiilor publice în perioada analizată în previziuni.

În ansamblu, se estimează că cererea internă va stimula creșterea economică în viitor. Se estimează că, în 2025 și 2026, exporturile și importurile vor crește, în linii mari în același ritm, ceea ce implică o contribuție neutră la creștere a comerțului net.

**Procesul dezinflaționist continuă**

Procesul de dezinflație care a început spre sfârșitul anului 2022 continuă, în pofida unei ușoare creșteri a inflației în luna octombrie, determinată în mare parte de prețurile la energie.

Presiunile asupra prețurilor în sectorul serviciilor rămân mari, dar se estimează că se vor modera de la începutul anului 2025, ca urmare a încetinirii ritmului de creștere a salariilor și a creșterii preconizate a productivității, și vor fi susținute de efecte de bază negative. Aceste fenomene creează condițiile ca inflația să scadă spre valoarea țintă la sfârșitul anului 2025 în zona euro și în 2026 la nivel de UE.

**Piața forței de muncă rămâne puternică, cu un nivel mic record al șomajului**

Piața forței de muncă din UE s-a menținut bine în prima jumătate a anului 2024 și se estimează că va rămâne puternică. Se estimează că creșterea ocupării forței de muncă în UE va continua, deși într-un ritm mai lent, de la 0,8 % în 2024 (0,9 % în zona euro) la 0,5 % în 2026 (0,6 % în zona euro).

În octombrie, rata șomajului în UE a atins un nou nivel mic istoric de 5,9 %. Pentru anul 2024 în ansamblu, se estimează că ea se va situa la 6,1 % (6,5 % în zona euro) și va continua să scadă, ajungând la 5,9 % în 2025 și 2026 (6,3 % în zona euro).

**Deficite în scădere ca urmare a consolidării fiscale**

Întrucât multe state membre depun eforturi pentru a-și reduce rata datoriei, se estimează că deficitul public al UE va scădea în 2024 cu aproximativ 0,4 puncte procentuale, la 3,1 % din PIB și la 3,0 % în 2025. Se estimează că în 2026 dinamica economică pozitivă va reduce deficitul și mai mult, până la 2,9 %. Pentru zona euro, se estimează că deficitul va scădea de la 3,0 % în 2024 la 2,9 % în 2025 și la 2,8 % în 2026.

Cu toate acestea, se estimează că rata agregată a datoriei față de PIB la nivelul UE va crește, de la 82,1 % în 2023 la 83,4 % în 2026. Această evoluție urmează unei scăderi de aproape 10 puncte procentuale între 2020 și 2023 și reflectă efectul deficitelor primare încă mari și al creșterii cheltuielilor cu dobânzile, care nu mai sunt compensate de creșterea mare a PIB-ului nominal pe măsură ce inflația se diminuează. Pentru zona euro, se estimează că datoria publică va crește de la 88,9 % din PIB în 2023 la 90 % în 2026.

**Incertitudinea și riscurile cresc**

Incertitudinile și riscurile de evoluție negativă în perspectivă au crescut. Războiul de agresiune prelungit al Rusiei împotriva Ucrainei și conflictul intensificat din Orientul Mijlociu alimentează riscurile geopolitice și riscurile care afectează securitatea energetică. O nouă creștere a măsurilor protecționiste luate de partenerii comerciali ar putea perturba comerțul mondial, afectând economia extrem de deschisă a UE.

Pe plan intern, incertitudinea în materie de politici și provocările structurale din sectorul de producție ar putea duce la pierderi suplimentare de competitivitate și ar putea afecta creșterea economică și piața forței de muncă. În plus, întârzierile în punerea în aplicare a MRR sau un impact mai puternic decât cel preconizat al consolidării fiscale ar putea inhiba și mai mult reluarea creșterii. În cele din urmă, inundațiile recente din Spania ilustrează consecințele dramatice pe care le pot avea frecvența și amploarea tot mai mare a pericolelor naturale, nu numai pentru mediu și persoanele afectate, ci și pentru economie.

**Context**

Aceste previziuni se bazează pe o serie de ipoteze tehnice referitoare la evoluția cursurilor de schimb, a ratelor dobânzilor și a prețurilor produselor de bază, fiind întemeiate pe informațiile disponibile până la data de 31 octombrie. Pentru toate celelalte date integrate în previziuni, inclusiv ipotezele referitoare la politicile publice, aceste previziuni iau în considerare informațiile disponibile până la data de 25 octombrie, inclusiv. Cu excepția cazului în care se anunță și se detaliază în mod corespunzător noi politici, previziunile pornesc de la ipoteza menținerii politicilor actuale.

Comisia Europeană publică în fiecare an două previziuni detaliate (primăvara și toamna), care cuprind o gamă largă de variabile macroeconomice și fiscale pentru toate statele membre ale UE, țările candidate, țările AELS și alte economii de piață majore avansate și emergente.

**Pentru informații suplimentare**

Documentul complet: [Previziunile economice din toamna anului 2024](https://economy-finance.ec.europa.eu/economic-forecast-and-surveys/economic-forecasts/autumn-2024-economic-forecast-gradual-rebound-adverse-environment_en)

Urmăriți activitatea vicepreședintelui Dombrovskis pe Twitter: [@VDombrovskis](https://twitter.com/VDombrovskis?ref_src=twsrc%5Egoogle%7Ctwcamp%5Eserp%7Ctwgr%5Eauthor)

Urmăriți activitatea comisarului Gentiloni pe Twitter: [@PaoloGentiloni](https://twitter.com/PaoloGentiloni)

Urmăriți activitatea DG ECFIN pe Twitter: [@ecfin](https://twitter.com/ecfin)

\*

Audierea vicepreședintei desemnate Roxana Mînzatu



Roxana Mînzatu în timpul audierii de confirmare 2024 © European Union, 2024 - Source: EP

**Eurodeputații din două comisii au chestionat-o marți după-amiază pe Roxana Mînzatu, candidata României la funcția de vicepreședinte pentru portofoliul „Oameni, competențe și pregătire”.**

În [discursul său introductiv](https://multimedia.europarl.europa.eu/en/video/confirmation-hearing-of-roxana-minzatu-executive-vice-president-designate-of-the-european-commission-for-people-skills-and-preparedness-opening-statement-by-the-executive-vice-president-deisgnate_I262942), Roxana Mînzatu a afirmat că, dacă va fi confirmată, se va concentra asupra pregătirii, a locurilor de muncă de calitate și a echității sociale. Mînzatu a declarat că intenționează să lanseze un dialog european pentru a asculta așteptările cetățenilor în ceea ce privește echilibrul dintre viața profesională și cea privată, precum și un nou plan de acțiune privind punerea în aplicare a Pilonului european al drepturilor sociale.

Ea a afirmat că dorește să sporească gradul de pregătire prin progrese în ceea ce privește mobilitatea forței de muncă și prin măsuri precum Inițiativa privind portabilitatea competențelor, cu scopul de a facilita recunoașterea formării și a calificării la nivelul UE. Mînzatu a menționat, de asemenea, necesitatea de a consolida calitatea formării dincolo de frontiere și de a asigura competențe în domenii-cheie precum știința, tehnologia, ingineria și matematica (STIM). Ea s-a angajat, de asemenea, să contribuie la dezvoltarea talentelor, a competențelor (inclusiv a competențelor de bază și digitale) și a unei piețe competitive a forței de muncă.

Pentru a asigura locuri de muncă de calitate, Mînzatu a declarat că va promova o foaie de parcurs privind locurile de muncă de calitate, asigurându-se că legislația socială a UE și legislația privind salariul minim sunt puse în aplicare. Ea dorește, de asemenea, să consolideze Autoritatea Europeană a Muncii. Minzatu a subliniat importanța unor salarii decente și a unor condiții de muncă echitabile pentru toți, cu un accent special pe persoanele cu handicap. Ea a subliniat importanța incluziunii pe piața forței de muncă și a egalității de șanse, în special pentru tineri, inițiative care ar urma să fie sprijinite de [Garanția pentru tineret](https://ec.europa.eu/social/main.jsp?catId=1079&langId=ro).

Luând act de faptul că un sfert dintre copiii din UE trăiesc în pragul sărăciei și că în UE există un milion de persoane fără adăpost, Mînzatu a subliniat necesitatea de a combate sărăcia și de a asigura echitatea socială. În acest scop, vicepreședinta executivă desemnată va propune o politică europeană cuprinzătoare de combatere a sărăciei, de la locuințe la energie, de la transport la asistență medicală și de la climă la egalitatea de gen.

**Un program Erasmus+ mai cuprinzător**

Întrebată de deputații din Comisia pentru ocuparea forței de muncă și afaceri sociale și din Comisia pentru cultură și educație, Roxana Mînzatu a promis o finanțare mai puternică a programului [Erasmus+](https://erasmus-plus.ec.europa.eu/ro) în următorul [cadru financiar multianual](https://www.europarl.europa.eu/factsheets/ro/sheet/29/multiannual-financial-framework) (CFM), care ar trebui, de asemenea, să fie mai incluziv și să ajungă la mai mulți beneficiari din medii economice vulnerabile, intensificând în același timp educația și formarea profesională (EFP). „Această viitoare Comisie va fi o Comisie pentru investiții”, a afirmat ea, sugerând sinergii între diferitele programe ale UE, cum ar fi Erasmus+ și [Fondul social european Plus](https://european-social-fund-plus.ec.europa.eu/ro) (FSE+).

Mînzatu își propune să transforme diploma europeană în realitate, asigurându-se că Alianța Universităților Europene primește statut juridic prin creșterea numărului de universități care se alătură inițiativei și prin oferirea unei diplome general recunoscute. Deputații au chestionat-o, de asemenea, pe Roxana Mînzatu cu privire la Agenda pentru profesori și la relația dintre copii și noile tehnologii.

Președintele comisiilor și-au exprimat nemulțumirea cu privire la titlul portofoliului, considerând că acesta nu reflectă necesitatea concentrării asupra locurilor de muncă de calitate și nu menționează educația.

Puteți urmări [înregistrarea video](https://multimedia.europarl.europa.eu/en/webstreaming/confirmation-hearing-of-roxana-minzatu-commissioner-designate-people-skills-and-preparedness_20241112-1430-COMMITTEE-CONFIRMATION-HEARING-A) a întregii audieri.

**Declarații de presă**

La sfârșitul audierii, președintele Comisiei pentru ocuparea forței de muncă și afaceri sociale și Comisiei pentru cultură și educație, dna Li Andersson și dna Nela Riehl, au oferit [declarații de presă](https://multimedia.europarl.europa.eu/en/webstreaming/efa-germany-chair-of-cult-and-li-andersson-the-left-finland-chair-o_20241112-1715-SPECIAL-PRESSER-A) în afara sălii de reuniune.

**Etapele următoare**

Președinții și coordonatorii grupurilor politice din ambele comisii se vor reuni fără întârziere pentru a evalua performanța și calificarea vicepreședintei desemnate.

Pe baza recomandărilor comisiei, Conferința președinților (președinta PE Metsola și președinții grupurilor politice) urmează să efectueze evaluarea finală și să declare audierile închise la 21 noiembrie. După ce Conferința președinților declară toate audierile închise, scrisorile de evaluare vor fi publicate.

Aprobarea de către eurodeputați a colegiului complet al comisarilor (prin majoritatea voturilor exprimate - apel nominal) este programată în prezent să aibă loc în cadrul sesiunii plenare din 25-28 noiembrie de la Strasbourg.

\*

Bugetul UE pentru 2025: Consiliul și Parlamentul ajung la un acord

Consiliul și Parlamentul European au ajuns astăzi la un acord cu privire la bugetul anual al UE pentru 2025. Bugetul pentru anul viitor se axează puternic pe principalele priorități de politică ale UE și reprezintă un răspuns la contextul geopolitic dificil din prezent.

Angajamentele totale sunt stabilite la **192 768,6milioane EUR**, iar plățile totale la **149 615,7 milioane EUR,** excluzând creditele prevăzute pentru instrumentele speciale din afara CFM.

Un cuantum de **800,5 milioaneEUR** a fost păstrat disponibil în anul respectiv în limita plafoanelor de cheltuieli ale actualului cadru financiar multianual (pentru perioada 2021-2027), pentru a permite UE să facă față unor nevoi neprevăzute.

<p>Péter Banai, secretar de stat ungar și negociator-șef al Consiliului pentru bugetul UE pentru 2025</p>
Am convenit asupra unui buget echilibrat, care ne oferă mijloacele pentru a obține rezultate în domeniile prioritare ale UE, ținând seama totodată de interesul contribuabililor. Bugetul pentru anul viitor asigură o abordare prudentă, păstrând o marjă de manevră financiară suficientă pentru a răspunde unor circumstanțe neprevăzute. Aceasta este o abordare realistă care ține seama de contextul economic și geopolitic actual și de necesitatea de a răspunde noilor provocări care ar putea apărea în 2025. În plus, acordul prevede finanțarea necesară pentru reconstrucția țărilor afectate de dezastre naturale.

**Péter Banai, secretar de stat ungar și negociator-șef al Consiliului pentru bugetul UE pentru 2025**

|  |  |  |
| --- | --- | --- |
|  | **Bugetul UE pentru 2025 (în milioane EUR)** | |
| **Rubrici** | **Angajamente** | **Plăți** |
| 1. Piața unică, inovare și sectorul digital | 21 480,1 | 20 460,6 |
| 2. Coeziune, reziliență și valori | 77 980,2 | 44 445,2 |
| 3. Resurse naturale și mediu | 56 731,3 | 52 091,5 |
| 4. Migrație și gestionarea frontierelor | 4 791,1 | 3 203,9 |
| 5. Securitate și apărare | 2 632,6 | 2 143,2 |
| 6. Vecinătate și întreaga lume | 16 308,2 | 14 426,3 |
| 7. Administrația publică europeană | 12 845,0 | 12 845,0 |
| Instrumente speciale | 6 669,9 | 5 593,6 |
| **Total** | 199 438,4 | 155 209,3 |
| **Credite ca % din VNB (venitul național brut)** | 1,08 % | 0,84 % |

**Angajamentele** sunt promisiuni cu caracter juridic obligatoriu de a cheltui bani pentru activități care sunt puse în aplicare pe durata mai multor exerciții financiare.

**Plățile** acoperă cheltuieli care decurg din angajamente înscrise în bugetul UE în cursul exercițiului financiar curent sau al exercițiilor financiare anterioare.

Bugetul UE pentru 2025 se ridică la 199 438,4 milioane EUR sub formă de angajamente totale și 155 209,3 milioane EUR sub formă de plăți totale, cu includerea creditelor prevăzute pentru **instrumentele speciale din afara CFM**.

**Etapele următoare**

Parlamentul European și Consiliul au acum la dispoziție 14 zile pentru a aproba în mod formal acordul la care s-a ajuns. Se preconizează că acesta va fi aprobat de Consiliu la 25 noiembrie. Adoptarea bugetului necesită majoritate calificată în cadrul Consiliului.

**Context**

În proiectul său inițial de buget pentru 2025, adoptat oficial la 12 iulie 2024, Comisia a stabilit angajamentele totale la 193 046,9 milioane EUR, iar plățile totale la 147 090,5 milioane EUR, cu excluderea creditelor prevăzute pentru instrumentele speciale din afara CFM.

În poziția sa adoptată la 13 septembrie 2024, Consiliul a stabilit angajamentele totale la 191 527,0 milioane EUR și plățile totale la 146 214,6 milioane EUR, cu excluderea creditelor prevăzute pentru instrumentele speciale din afara CFM.

În amendamentele sale adoptate la 23 octombrie 2024, Parlamentul European a stabilit angajamentele totale la 194 282,3 milioane EUR și plățile totale la 147 897,2 milioane EUR, cu excluderea creditelor prevăzute pentru instrumentele speciale din afara CFM.

La 10 octombrie 2024, Comisia a adoptat o scrisoare rectificativă la proiectul de buget general care reduce nivelul angajamentelor cu 303 milioane EUR și majorează nivelul plăților cu 2 657 milioane EUR.

După ce Parlamentul European a adoptat amendamentele sale la proiectul de buget, Consiliul și-a exprimat dezacordul față de propunerile Parlamentului. Prin urmare, a fost convocată o reuniune a Comitetului de conciliere. Anul acesta, procedura de conciliere are loc în perioada 29 octombrie-18 noiembrie.

Comitetul de conciliere este alcătuit din reprezentanți ai celor 27 de state membre și din 27 de deputați în Parlamentul European, Comisia acționând în calitate de mediator imparțial în vederea concilierii pozițiilor celor două componente ale autorității bugetare.

Acesta este cel de al cincilea buget anual din cadrul bugetului pe termen lung al UE, cadrul financiar multianual (CFM) pentru perioada 2021-2027. Bugetul pentru 2025 este completat de acțiuni de sprijinire a redresării în urma pandemiei de COVID-19 în cadrul NextGenerationEU, planul UE de redresare în urma pandemiei.

* [Bugetul anual al UE pentru 2025: Consiliul convine asupra poziției sale privind proiectul de buget (comunicat de presă, 17 iulie 2024)](https://www.consilium.europa.eu/ro/press/press-releases/2024/07/17/eu-annual-budget-for-2025-council-agrees-its-position-on-the-draft-budget)
* [Bugetul UE pentru 2025 (informații generale)](https://www.consilium.europa.eu/ro/policies/eu-annual-budget/2025-budget/)
* [Bugetul anual al UE (informații generale)](https://www.consilium.europa.eu/ro/policies/eu-annual-budget/)

[2025 EU budget: main areas (Infografic)](https://www.consilium.europa.eu/ro/infographics/2025-eu-budget/)

**2025 EU budget: main areas (Infografic)**

[Vizitați pagina reuniunii](https://www.consilium.europa.eu/ro/meetings/ecofin/2024/11/15/)

\*

În perioada următoare: 18 noiembrie-1 decembrie 2024

Sinteză a principalelor subiecte și evenimente din cadrul Consiliului UE și al Consiliului European din următoarele două săptămâni.

**Consiliul Agricultură și Pescuit, 18 noiembrie 2024**

Pe baza informațiilor din partea Comisiei Europene și a statelor membre, miniștrii agriculturii vor discuta despre situația **piețelor agricole și a produselor de bază**, un subiect recurent pe ordinea de zi a Consiliului. **Ministrul ucrainean al politicii agrare și alimentației**, Vitali Koval, urmează să se alăture miniștrilor înainte de discuții.

Miniștrii pescuitului vor desfășura apoi un prim **schimb de opinii** cu privire la posibilitățile de pescuit pentru 2025 în **Oceanul Atlantic și în Marea Nordului**, precum și în **Marea Mediterană și în Marea Neagră**, pe baza unei prezentări a Comisiei privind propunerile sale.

* [Informații suplimentare](https://www.consilium.europa.eu/ro/meetings/agrifish/2024/11/18/)

**Consiliul Afaceri Externe, 18 noiembrie 2024**

Consiliul Afaceri Externe va avea loc pe durata a două zile și va fi prezidat de Înaltul Reprezentant al UE pentru afaceri externe și politica de securitate, Josep Borrell.

**Miniștrii afacerilor externe din UE** vor discuta, la **18 noiembrie**, despre **agresiunea Rusiei împotriva Ucrainei**, după o scurtă intervenție a ministrului ucrainean al afacerilor externe, Andrii **Sîbiha**, prin videoconferință.

Consiliul va desfășura apoi un schimb de opinii cu privire la **Georgia** și va purta o discuție în cadrul prânzului cu privire la **relațiile UE-SUA**. În cursul după-amiezii, Consiliul Afaceri Externe va discuta despre situația din **Orientul Mijlociu și Cornul Africii și va fi informat cu privire la afacerile curente**.

* [Informații suplimentare](https://www.consilium.europa.eu/ro/meetings/fac/2024/11/18/)

**Consiliul Afaceri Externe (Apărare), 19 noiembrie 2024**

La **19 noiembrie**, **miniștrii apărării din UE** vor purta o discuție despre **sprijinul UE către Ucraina**, cu ocazia căreia vor purta schimburi informale de opinii cu ministrul ucrainean al apărării, Rustem Umerov, cu consilierul pentru chestiuni strategice al președintelui Zelenski, Alexandr Kamîșin, și cu secretarul general al NATO, Mark Rutte. Consiliul va mai purta un schimb de opinii cu privire la **disponibilitate și pregătire în domeniul apărării** și va fi informat cu privire la afacerile curente, în special cu privire la **Capacitatea de desfășurare rapidă a UE** și la **revizuirea strategică a PESCO**.

Reuniunea va fi urmată de reuniunea **Comitetului director al Agenției Europene de Apărare**.

* [Informații suplimentare](https://www.consilium.europa.eu/ro/meetings/fac/2024/11/19/)

**Consiliul Afaceri Generale, 19 noiembrie 2024**

Miniștrii vor începe pregătirile pentru Consiliul European din decembrie. Aceștia se vor concentra, de asemenea, asupra dialogului anual al Consiliului privind statul de drept și asupra procedurii prevăzute la articolul 7 în ceea ce privește Ungaria.

* [Informații suplimentare](https://www.consilium.europa.eu/ro/meetings/gac/2024/11/19/)

**Consiliul Afaceri Externe (Comerț), 21 noiembrie 2024**

Consiliul Afaceri Externe, în configurația Comerț, va desfășura un schimb de opinii cu privire la **viitorul politicii comerciale a UE**, urmat de o discuție privind situația actuală a **relațiilor comerciale cu SUA**.

Prânzul de lucru se va axa pe **reforma Organizației Mondiale a Comerțului (OMC)**.

* [Informații suplimentare](https://www.consilium.europa.eu/ro/meetings/fac/2024/11/21/)

**Consiliul Educație, Tineret, Cultură și Sport (Educație și Tineret), 25 noiembrie 2024**

Miniștrii tineretului și educației se vor reuni la Bruxelles luni, 25 noiembrie, unde vor încerca să adopte o recomandare privind carierele atractive și durabile în învățământul superior. Alte subiecte de pe ordinea de zi includ oportunități „glocale” pentru tinerii care locuiesc în zone rurale și îndepărtate.

* [Informații suplimentare](https://www.consilium.europa.eu/ro/meetings/eycs/2024/11/25/)

**Consiliul Educație, Tineret, Cultură și Sport (Cultură și Sport), 26 noiembrie 2024**

Miniștrii culturii și sportului se vor reuni la Bruxelles marți, 26 noiembrie, unde vor încerca să aprobe concluzii privind promovarea unei moșteniri de durată a evenimentelor sportive majore. Aceștia vor discuta, de asemenea, despre rolul bibliotecilor în dezvoltarea alfabetizării mediatice.

* [Informații suplimentare](https://www.consilium.europa.eu/ro/meetings/eycs/2024/11/26/)

**Consiliul Competitivitate (Piață Internă și Industrie), 28 noiembrie 2024**

Consiliul se va reuni pentru a aproba concluziile Consiliului privind viitorul competitivității europene, în urma publicării raportului Draghi cu tema „EU competitiveness: Looking ahead” (Competitivitatea UE: privind în perspectivă). Miniștrii vor desfășura, de asemenea, o dezbatere pe tema „O mai bună legiferare în Europa”. Consiliul va începe la ora 9.30 și se va încheia la ora 15.30. Nicio sesiune, cu excepția celor privind punctele legislative (adoptarea punctelor A legislative și a rubricii „Diverse” legate de propunerile legislative actuale), nu va fi publică.

* [Informații suplimentare](https://www.consilium.europa.eu/ro/meetings/compet/2024/11/28/)

**Consiliul Afaceri Generale (Coeziune), 28 noiembrie 2024**

Miniștrii vor discuta despre modalitățile de consolidare a atuurilor esențiale ale politicii de coeziune și de îmbunătățire a gestiunii partajate a fondurilor de coeziune. De asemenea, Consiliul va fi invitat să aprobe concluzii privind politica de coeziune și provocările demografice din UE.

* [Informații suplimentare](https://www.consilium.europa.eu/ro/meetings/gac/2024/11/28/)

**Consiliul Competitivitate (Cercetare și Spațiu), 29 noiembrie 2024**

Ziua a doua a Consiliului Competitivitate va fi împărțită în două sesiuni.

Sesiunea de dimineață (între orele 9.30 și 14.00) va reuni miniștrii responsabili cu cercetarea. Se preconizează că aceștia vor aproba trei seturi de concluzii ale Consiliului privind: consolidarea competitivității și depășirea problemei fragmentării Spațiului european de cercetare, o inițiativă de cercetare și inovare la nivel european privind gestionarea resurselor naturale, securitatea alimentară și bioeconomia în Europa Centrală și de Est, precum și Comunicarea Comisiei privind materialele avansate. Aceștia vor purta, de asemenea, o dezbatere privind contribuția cercetării și inovării la competitivitatea UE.

În timpul sesiunii de după-amiază (14.30-17.00), miniștrii spațiului vor desfășura un schimb de opinii cu privire la viitorul politicii spațiale a Uniunii și vor aproba două seturi de concluzii ale Consiliului: primul privind revizuirea la jumătatea perioadei a Programului spațial, iar al doilea privind consolidarea competențelor europene în sectorul spațial.

* [Informații suplimentare](https://www.consilium.europa.eu/ro/meetings/compet/2024/11/29/)

**Alte reuniuni**

* [Cea de a 11-a reuniune a Consiliului de cooperare UE-Tadjikistan, 18 noiembrie 2024](https://www.consilium.europa.eu/ro/meetings/international-summit/2024/11/18-19/)
* [Summitul G20, Rio de Janeiro, Brazilia, 18-19 noiembrie 2024](https://www.consilium.europa.eu/ro/press/press-releases/2024/11/15/forward-look-2024/)
* [Calendarul orientativ al reuniunilor din timpul președinției ungare (1 iulie-31 decembrie 2024)](https://hungarian-presidency.consilium.europa.eu/en/events/)
* [Site-ul președinției ungare](https://hungarian-presidency.consilium.europa.eu/en/)

Sursa: 1. <https://romania.representation.ec.europa.eu/index_ro>

2. <https://www.consilium.europa.eu/>

3. <https://www.europarl.europa.eu/>

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparține şi ne dorim să cuprindă exact informațiile care prezintă interes pentru dumneavoastră.

Sugestiile referitoare la genul de informație pe care doriți să o regăsiți în cuprinsul Buletinului informativ pot fi transmise pe adresa de poștă electronică.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 - 211 850/211 851**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/